
căngi, toate acelea care sunt destul de uşoare pentru a putea fi pur- 
tate de vânt, sunt de obiceiu puţin bătătoare la ochi; din contră fruc- 
tele cărnoase, care nu pot fi răspândite decât prin ajutorul pasărilor, 
sunt de obiceiu atrăgătoare prin culorile lor, care le fac vizibile încă 
de departe. 

(FAIDEAU). P. ENCULESCU. 


O ISTORIOARĂ DIN VIAȚA UNUI TANAR BRUTAR 


Intro zi a anului 1791, marele matematic Laplace examina concu- 
renţii ce voiau să intre în școala de artilerie de la Metz. Sala era plină 
de tineri, cari primiseră o învăţătură aleasă în şeoalele statului. 

După îmbrăcămintea lor frumoasă și după faţa lor îmbujorată, se + 
putea uşor ghici, că erau fii unor bogătaşi. Ei aşteptau în linişte rândul 
lor la examen. De odată, isbucni un râset la un capăt al sălei, care 
se întinse numai de cât până la celalalt. Un băiat de ţară intrase! Hai- 
nele lui erau de pănură cenuşie; într'o mână ținea o pălărioară de 
pâslă, şi în cea laltă un beţișor. 

Sărmanul băiat era slăbuţ, pipernicit, încălţat cu niște postălaşi cu 
potcoave şi plin de praf, semn că făcuse un drum lung pe jos. 

Auzind râsetele el se opri buimăcit, privind în jurul lui. 

— «De sigur că te-ai înşelat iubite prietine, de-ai venit aici. Pe cine 
cauţi ?». 

— «Aş dori să mă examinaţi şi pe mine, domnule profesor»,—răspunse 
tânărul cu o voce nesigură. 

Un nou râset isbucni în sală. 

— «Bine, zise profesorul, dar cunoşti materia ce se cere de pro- 
gramă ?». 

— «Eu am învăţat-o, domnule profesor». 

— «Bine, prietine dragă, șezi și așteaptă-ți rândul». 

Tânărul nostru merse să-şi- găsească loc întrun colţ al sălei, încu- 
rajat puţin de vocea binevoitoare a profesorului, dar auzind într'una 
în jurul lui şoaptele şi râsetele pe înfundate ale celor lalţi tineri. Exa- 
menul continuă. El se apucă acum să asculte întrebările profesorului 
și răspunsurile concurenţilor. 

«Ştiu tot cât şi ei», gândi el şi curajul îi veni din nou. 

La urmă de tot fu chemat şi el. Vestea se răspândise prin oraş, și 
în acel moment sala era plină de curioşi, cari veniseră să audă pe tâ- 
nărul țăran. 

Laplace iși începu întrebările. Răspunsurile curgeau unele după altele, 
fără aşteptare. Nimeni nu mai râdea în sală. Insuşi laplace se opri 
mirat, privi cu atenţie la el şi-l întrebă : — «Cum se numește profesorul 
tău de matematici ?». 

— «Domnule profesor, eu am învăţat aproape totdeauna singur». 

Examinatorul urmă mai departe punându-i întrebările cele mai grele 
din programă. Răspunsurile erau totdeauna sigure. Examinatorul merse 
şi mai departe, eşi din programă şi puse întrebări din matematieile 
superioare. Răspunsurile erau încă şi mai bune. Examenul dăinui ast- 
fel două ceasuri întregi, fără ca micul Anton (căci aşa se numea) să 
greşească măcar odată. 

In cele din urmă, Laplace se ridică de pe scaun veni la el şi-l îm- 
brăţişă cu multă dragoste, sărntându-l. 

Deodată cu el, se sculă sala întreagă. Toți acei tineri cari dimineața 
îl primiseră cu râsete, acum se strânseră în jurul lui, spunându-i care 
mai de care o vorbă mângâetoare sau de laudă, 

Era în anul 1791, în momentul când împărații Europei declaraseră 
răsboiu Franciei, şi când armatele lor năvăleau din toate părțile pe 
pământul ei. Se vedea în tânărul: ţăran un nou apărător şi în geniul 
lui un razim al gloriei şi mântuirei viitoare. După ce fu lăudat, fu luat 
şi purtat în triumf pe toate străzile oraşului Metz. 

«Aceasta a fost cea mai frumoasă zi din viaţa mea,—» zicea mai 
târziu Anton, | 

A doua zi tânărul ţăran îşi luă boata și eşi din oraşul Metz, îndrep- 
tându-se spre satul lui. 

lată-l pe drumul cel mare şi plin de pulbere, să-l urmărim cn ochii 
să vedem încotro apucă, 

E pe drum spre Nancy. Are de făcut trei leghe !) pe picioare. Calea 
se scurtează repede sub pasul lui voios. lată-l în satul său! El ur- 
mează cotiturile uliţelor mici şi ajunge la o prăvălioară de brutar. A- 
colo locuesc părinţii lui. Ce bucurie are să le facă spunându-le frumoasa 
veste despre examenul său şi despre primirea sa triumfală! 

In această prăvălioară îşi petrecuse până aci viaţa sa Anton Drouot?). 
Să intrăm înăuntru odată cu el, şi să ne aruncăm privirile cu câţiva 
ani înaintea acestei zile. 

Chiar în această casă, Anton veni în lume, al treilea între cei doi- 
sprezece copii, ai părinţilor săi. 


1) 12 Kilometri. 


>) Anton Drouot a fost general francez, care a însoţit pe Napoleon "Bonaparte 
în toate bătăile acestuia din Europa. Napoleon îl numia înțelsptul marei armate. 

De când avea trei ani, micul Drouot mergea să privească cu plăcere 
copii care se întorceau de la şcoală. Intro zi chiar învățătorul; auzind 
bătând laxuşa şeolei, merse să deschidă şi văzu un mic băeţaș, care 
najungea nici până la clanţa uşei, și care cerea să-l lase să intre. 

— «Şi ce vrei să faci la şcoală, drăguță ?». 

— «Vreau să fac, ce fac şi ceilalţi. Vreau să'nvăţ!» 

— «Eşti prea mic copilul meu. Du-te de te joacă!» Învățătorul in- 
chise uşa fără a mai asculta pe micuțul care începu a plânge din toată 
inima, 

Cu toate acestea, câteva luni mai târziu, consimţi a primi pe Anton. 
Care i-a fost bucuria şi dragostea de învăţătură, las pe fie-care să şi 
închipue. 

Să nu credeţi însă că el avea numai şi numai grija căţei, nu, el 
era nevoit să ducă pânea pe la clienţi și să ajute la lucrul de toată 
ziua al brutăriei. Lecţiunile și-le repeta în gând, pe drumul către muş- 


terii, în mijlocul sgomotului din brutărie își făcea temele sale. 


Seara, din economie, lumina era stinsă de vreme şi toţi se culeau. 
Anton rămânea în picioare, și de era cu putinţă învăţa şi la razele 
lunei. Dimineaţa se sculau de la ceasurile două spre a face pânea. 

lată-l şi pe- micul Anton la lucru, la lumina singurei lămpi, care lu- 
mina odăiţa! Dar câte odată lampa se stingea, înainte de a se lumina 
bine de zină, totuşi micul Anton nu înceta lucru. El se apropia de 
lumina cuptorului şi aci răsfoia cu multă ardoare cărţile lui de studiu. 

Intro zi, din întâmplare, când el era mai mărişor, mergând să se 
mai odihnească de munca lui sârguitoare, văzu pe ziduri un afiş, prin 
care se da de ştire, că în curând se va ţine un examen la Metz, pentru 
primirea copiilor în școala militară de artilerie. Intr'un suflet fu acasă 
şi ceru învoire de la tatăl său să se ducă şi el să'ncerce. Tatăl său îi 
dete voie şi şase lei pentru drum şi plecă. Astfel ajunse în acea sală - 
în care l'am văzut intrând în mijlocul râsetelor și batjocurilor tuturor 
şi ieşind în mijlocul aplauselor celor, ce cu trei ceasuri mainte îl luară 
în râs. Odată intrat în armată, Anton Drouot ajunse cel mai bun ofiţer. 

După groaznica înfrângere a francezilor la Waterloo, el avu fericirea 
de a strânge stărâmâturile armatei şi a le înapoia în Franţa. 

Când îmbătrâni şi braţul său nu mai era în stare a apăra patria, se 
retrase la Nancy, lângă familia sa. El refuză pensia ce i se dete pentru 
ostenelile lui. Cu toată sărăcia lui, el tot găsea mijloace să ajute pe 
pe cei mai săraci de cât el. Intro zi i se ceru şi obolul lui pentru 
săracii, care nu mai aveau pâne, dar în acel moment nici el însuşi 
n'avea măcar un ban. 

Ce să facă ?! Din întâmplare privirea lui căzu pe uniforma-i de ge- 

neral, care atârnată în cui, nu mai servia acum la nimic. La guler, la 
umăr, la braţe, străluceau galoanele de aur. 

— «Tu ai să fii mai de folos, acum cât ai fost vreodată», zise 
Anton şi luând foarfecele, începu a descoase galoanele. 

-— «Dar ce faci unchiule ?» strigă nepotul generalului. 

— «După cum vezi, vreau să dau aceste aurituri la oamenii săraci 
ca să-și cumpere pâne». 

— «Dar nu te gândeşti puţin la ceace faci, Unchiule? Această haină, 
care ne va aduce aminte de gloria ta, nu te gândeşti că va fi pentru 
noi şi pentru copii noştri cea mai scumpă moştenire ?» 

— «Da, nepoate, tocmai că eu vreau să iau toate aceste galoane, de 
teamă ca nu cumva nepoţii mei să uite, că ei sunt nepoţii unui 
brutar». 

Inainte de moarte, Anton Drouot, compară cele două timpuri din 
viaţa sa, acela în care trăise'n sărăcie şi muncă, câștigând cu mare 
greutate ştiinţa, și celălalt în care trăise în onoruri la curte sau pe 


câmpul de bătae, văzând cum curgea sângele în jurul lui. Din aceste ` 


două lui îi mai plăcea cel dintâiu. 
«Eu am cunoscut adevărata fericire»,—scria el.—«în nevinovăția şi 
n -sărăcia primilor ani». 
«Ceea ce mi-a ajutat mai mult în viaţă, a fost că nu m'am temut nici 
de sărăcie, nici de moarte». 
FLORIAN D. STĂNCULBSOU. 


FILEMON ŞI BAUCIS 


«Jupiter, părintele zeilor şi al oamenilor, aflând că Fri- 
gienii au început să se lepede de bunele lor deprinderi ale 
ospitalităţii, s'a pogorât din Olimp în chip de ọm muritor 
şi å dat o raită prin Frigia, cu fiul său Mercur (Hermes) 


sprintenul sol al zeilor, ca să se încredinţeze el însuşi de 


adevăr. 

Sosiră însfârşit în valea răcoroasă şi frumoasă a unui 
răuleţ, unde-şi avea căsuţele răsleţe un sătuleţ drăgălaş. 
Fiind seară şi ei obosiţi de drum se hotărâră ca peste noapte 
să găzduiască în acest sătuleţ. Deoarece înaintea lor se 


A 


înăltau nişte case frumoase şi măreţe, care le da să înțe- 

leagă că aci locueşte un bogătaş, găsiră aci locul cel mai 
nemerit pentru odihna lor, sperând, că încercarea ce o vor 
face de a fi primiţi va fi plăcută stăpânului caselor şi în 
acelaş timp satisfăcută pe deplin. Hotărâţi bătură la poartă. 

Stăpânul le deschise, dar se scuză” că nu-i poate primi 
de oare ce chiar în acea seară avea loc o mare petrecere. 

Plecară umiliţi şi bătură apoi rând pe rând la mai multe 
case. 

Nicăeri însă nu găsiră primire, nici adăpost, nici loc de 
odihnă. Târziu sosiră la o colibioară acoperită cu paie, în 
care-şi petreceau viaţa o pereche de oameni cucernici; bă- 
trânul Filemon şi soţia sa Baucis, amândoi veseli, blăjini 
şi mulţumiţi în sărăcia cu care se deprinseseră din tine- 
reţă. Când cei doi călători se iviră pe pragul colibei, bă- 
trânul Filemon îi întâmpină voios şi-i pofti bucuros să in- 
tre, iar prietenoasa Baucis întinse grabnic o învelitoare 
curată pe laviţa de lângă masă şi-i rugă să se aşeze. In 
vremea aceea Filemon le făcu călătorilor cuvenitele între- 
bări, despre rostul călătoriei şi despre amănuntele ei, ear 
harnica-i soţie alergă cu pas mărunt şi în vârful degetelor 
la vatră, scoase jăratecul de sub cenuşe, aşeză în pripă 
câţiva pumni de surcele peste el şi suflă mereu până ce 
ieşiră limbile de flacări printre surcelele uscate. 

Aşezând apoi căldăruşa de aramă curată pe pirostii, ea 
se depărtă şi iar se întoarse cu un braţ de vreascuri luate 
din grămada de lângă molift, le rupse unul câte unul 
peste genunche şi le aşeză frumos sub pirostii, ca focul să 
prinză putere şi să pâlpâie cu lumină, deplină. 

Când apa din căldăruşă începu să ţiue, Filemon se de- 
părtă şi aduse din grădiniţa de legume un coş de varză 
cu foaia fragedă, apoi luă o furcă de lemn şi cobori cu ea 
şunca afumată, care stetea de mult atârnată de grinda cea 
învechită. 

Sprintena soţie îşi suflecă mânecile, îşi puse şorţul alb 
şi începu să gătească. 

Mai înainte ea avea să împlinească o altă datorie de 
ospitalitate, care - trece mai înainte decât toate celelalte. 

De un cui bătut în perete eră atârnată o copae !) de lemn. 
Bătrânul o luă şi o aşeză la picioarele oaspeţilor, o umplu 
cu apă rece, iar bătrâna o mai încălzi punând şi apă fiartă, 
din căldăruşă şi o potrivi, aşa ca oaspeţii să-şi poată spăla 
picioarele. 

In vreme ce aceştia îşi desmorţiau picioarele în baia po- 
tolită, harnica Baucis tăie o felie de şuncă şi o aruncă în 
căldarea clocotitoare, puse şi varză peste ea, apoi aşternu 
un covor peste salteaua de speteze, care era aşezată în 
mijlocul colibei pe un pat împletit de nuele. Eră vechiu 
covorul şi ţesut fără multă măestrie, dar bătrânii îl păstrau 
că lucru de mare preţ numai pentru zile de sărbătoare. 

Poftiţi de bătrânii găzduitori, oaspeţii se aşezară tigniţi 
pe saltea, apoi bătrâna ridică tremurând mescioara o. puse 
în faţa lor şi o şterse cu o cârpă curată, unul din picioa- 
rele mesei fiind mai scurt decât celelalte, bătrâna mai 
puse sub el un ciobuleţ, ca masa să nu se clatine. Urmă 
acum ospătarea, după sărăcia casei şi după obiceiul locului. 

Baucis aduse pe masă mai întâi recituri, — măsline, ci- 
reşe, ridichii, brânză şi ouă, fie care fel în câte o strachină 
de lut, iar Filemon veni cu pahare de lemn şi cu un ul- 
cior de vin obişnuit pe acolo. 

După ce oaspeţii gustară fiecare după pofta sa din 
acestea, bătrâna luă după vatră mâncarea de căpetenie, 
adică şuncă fiartă cu varză, ai căreia aburi umplură casa 
cu un miros plăcut şi o puse în faţa lor, apoi mai aduse, 
ca închecre a mesei fructe din grădină, nuci, smochine şi 
curmale, prune, mere şi struguri de soiu rar; ba Filimon, 
aduse şi un mare fagure de miere dela stupii săi. 

Zeii luară din toate cu mare mulţumire şi Jupiter era 
foarte încântat de bună-voinţa bătrânilor, care se întreceau 


1) Albie sau covată, 

să-i pună pe masă tot ceea ce aveau mai bun şi se bu- 
curau că oaspeţii se simt bine în sărăcăcioasa lor colibă. 
Dar o minune îi puse pe bătrâni în mare strâmtoare. 
'Ulciorul de vin nu se mai deşertă. Oaspeţii beau mereu, 
dar ori şi cât ar fi băut ei, ulciorul se umplea dela sine 
iar la loc. 
Baucis, baba, şi moşul ei 'Filemon se uitară cuprinşi de 


sfioasă frică unul la altul: ei deteră cu socoteala. că oas- 


peţii lor nu sunt muritori, ci zei în toată firea. 

Neliniştiţi de gândul, că nu le-au făcut destulă cinste, 
cerură umiliţi şi cu lacrămile în ochi iertare ; apoi alergară 
amândoi să-şi, îndrepteze greşala prin o jertfă adusă zeilor: 

"O gâscă, care erà singura pasere rea la casa lor, 
şi pe aceasta voiau s-o jertfească. 

Zadarnic se opinteau ca să o prindă, căci gâsca scăpă 
din mânile bătrânului, fugi bătând din aripi “prin faţa babei 
şi o luă spre zei pár-că ar fi voit să caute scăpare la ei: 

—  «<Opriţi-vă, — grăi Jupitor cu blândeţea lui de ceresc 
părinte ; — ni-e de prisos jertfa ce voiţi să ne aduceţi. 

«Cunoaştem în de ajuns cucernicia şi iubirea voastră faţă, 
de oaspeţi. În valea aceasta înzestrată de noi cu: toate 
bogăţiile şi împodobită de toate frumuseţele voi singuri 
ni-aţi dat adăpost şi bună ospătare. Ispă-şi-vor toţi ceilalți 
păcatul şi numai voi veţi rămânea curaţi de pedeapsa, 
pe care o rânduim pe capetele lor. Părăsiţi-vă coliba şi 
urmaţi-ne». | 

Bătrânii ascultară cu umilinţă, îşi luară fiecare toiagul 
ŞI plecând în urma zeilor urcară gâfâind poteca serpuită, 
ce ducea spre cea mai apropiată culme. 

Ajunşi aproape de vârf, ei se opriră ca stăpâniţi de un 
farmec şi priviră înapoi; valea cea largă şi frumoasă se 
prefăcuse însă întrun lac întins şi număi coliba lor mai 
stătea neatinsă pe muchea unui deluleţ. 

Dar nici că se desmeteciseră din uimirea lor, când coliba 


cea mică se prefăcu întrun templu măreț. 

Paiele învechite se prefăcuseră în acoperiş de aur, care 
se rezimă pe stâlpi înalţi şi ciopliţi cu măestrie ; uşa cea 
strâmtă se lărgise într'o poartă pompoasă şi pământul se 
acoperise cu plăci de marmoră lucitoare. 

«Acum, — grăi iar blândul părinte ceresc, — credincio- 
sule bătrân şi tu soţie vrednică de credinciosul tău bărbat, 
vă dau voie să-mi face-ţi o rugăminte şi vă făgăduesc că 
va fi împlinită cererea voastră — ori şi care ar fi ea». 

Filemon, bătrânul şi baba lui, Baucis, rămaseră câtva timp 
pe gânduri, apoi luară înţelegere între dânşii şi Filemon 
răspunse umilit : «Dorinţa ne este să fim preoţi ai voştri 
şi să ne petrecem zilele, ce ne mai rămân, păzind templul 
vostru şi fiindcă viaţa toată ne-am petrecut-o în dragoste 
şi în unire, să vă înduraţi a rândui, ca în aceiaşi clipă să 
fim chemaţi amândoi din viaţă la moarte şi nici eu să nu 
plâng la mormântul soţiei mele, nici ea să nu mă jelească, 
pe mine. 

— «Aşa să vă fie!» — grăi Jupiter şi aşa li-a şi fost 
soarta. ; 

Cât li-a mai fost dat să fie pe pământ, ei au trăit feriți 
de suferințe, împreună, ca păzitori ai templului. 

lar după ce au ajuns bătrâni, de trăiau mai mult cu 
sufletul decât cu trupul, li sa împlinit şi cea din urmă 
dorinţă. 

Întruna din zile ei stăteau amândoi în faţa templului 
şi-şi reaminteau zilele petrecute şi minunile întâmplate în 
acel loc. De odată se pomeniră, că braţele, umerii, feţele 
şi capul li se umpleau de muguri fragezi, cari se desfăşură 
'şi se împodobesc cu frunziş proaspăt. Simţind, că răsuflarea 
li se perde şi bătăile inimii li se alină, îşi luară rămas bun 
unul dela altul : 

«Rămâi cu bine, soţie !» şopti el. 

— «Cu bine!» oftă ea şi glasurile lor se stinseră. 

Filemon se prefăcu întrun stejar mândru, iar bătrâna 
Baucis luă chip de teiu, cu umbra deasă. 

Arborii stau şi azi în faţa templului. 

Cucernicii care vin să se închine, au ridicat un mic zid 
împrejurul lor şi le împodobesc mereu crengile cu cununi 
înpletite de iederă verde. 

D. C. RUNCANU. 


OGORUL DE GRAU AL MARIEI CELEI ŞCHIOAPE 


Acum vreo douăzeci de mii sau treizeci de mii de ani sau poate 
şi mai mult trăiau oamenii și copiii cu totul astfel decât astăzi. 

Copii mici nu umblau la școală, nu învățau să citească, nici să 
scrie, nici să socotească şi nu căpătau pedepse de la profesor, nici 
părinţii nu-i certau. 

Atunci v'ar fi plăcut să trăiţi şi voi, nu-i aşa? 

Voi ziceţi «da», dar ia gândiţi-vă că aţi fi trăit acum multe mii de 
ani: pe atunci nu eră încă nici o şcoală ce e drept, dar nu eră nici 
lapte bun şi cald dimineața, nici pâne sau cornuri. 

Copiii trebuiau să-şi caute singuri de mâncare în pădure sau pe 
câmp: mure, ghindă, jir, mere, pere, boabe de grâu şi numai după 
aceea puteau să-şi potolească foamea. Vedeţi așa că tot astăzi e mai 
bine, căci aveți în fiecare dimineaţă până şi lapte cât vreţi. Nici nu 
erau grajduri pentru vaci pe atunci şi oamenii încă nu mulgeau va 
cile, ci ele alergau selbatice şi libere şi nimeni nu aveă o cireadă 
de vite sau un grajd pentru vaci sau pentru capre. 

Ştiţi acum din ce se face pânea și cornurile, cari vă plac atât de 
mult dimineaţa ? Din făină şi făina se face din grăunțe de grâu prin 
sfărâmare sau măcinare. Asta o face morarul. Cine însă face să 
crească pe câmp grâul din pământ? 

Țăranul. El samănă grăunţe de grâu în pământ şi din pământ creşte 
grâul cel verde care se leagănă la vânt. 

Cine a fost acel care a făcut cel întâi ogor pe pământ? 

Nimeni nu mai ştie cine a fost acela, însă eu am să vă povestesc 
cum îmi închipuesc eu că sa făcut cel dintâi ogor. 

Trăiau odată, acum multe mii de ani, nişte oameni într'o peşteră 
pe un munte. De acolo, bărbaţii şi băeţii se duceau ziua la vinat, 
după urși şi după epuri, iar femeile și fetele se duceau să caute mure, 
fructe şi boabe de grâu. Grânele, cari făceau boabe, creşteau sălbatec 
ici şi colo răsleţit. Acum odată, pe când femeile şi fetile îşi căutau 

hrara la margina pădurei, veni un urs mare. Femeile şi fetele fugiră, 
dar o fată căzu şi se lovi așa de tare în cât nu putu fugi îndată 
mai departe. Atunci ursul o ajunse şi o muşcă de picior și ar fi 
mâncat-o de tot, dacă femeile nu şi-ar fi luat inima în dinți şi n'ar 
fi tăbărât pe urs să-l sperie cu beţele lor ascuţite. 

Aceste bețe ascuţite le slujeau să dăsgroape radăcinile şi să-şi facă 
loc prin tufişurile dese. : 

Fata rămase din mușcătură cu un picior stricat pe toată viața. 

De aceea nu putea să se mai ducă şi ea să culeagă mure şi Xa 
unte, ci trebuea să stea totdeauna în peşteră. 

Dar sus lângă peşteră nu erau nici flori frumoase, nici grâu, nici 
mure care-i plăcuseră atât de mult Mariei. Si find-că numai rare ori 
se putea ducea şi ea. în vale, unde creşteau ierburile şi florile, scoase 
cu bățul său cel ascuţit floricelele din pământ cu rădăcină şi le luă 
cu dânsa sus pe munte şi le îngropă iară în pământ şi le îngriji şi 
făcu astfel cea dintâi grădiniţă cu flori. 

Aceasta făcu mare bucurie tuturor oamenilor din peşteră. Acum, 
pe când privea Maria cum creșteau florile, îi veni în gând să răsă- 
dească și grâu: şi se duse cu băţul ei cel ascuţit şi scoase fire de 
grâu din rădăcină și atunci văzu pentru întâia oară în viaţa ei, că 
la rădăcină atârna un grăunte întocmai cu acele, cari stau în spic 
unul lângă altul. De aceea se gândi că ar fi de ajuns să pue gră- 
unțele în pământ şi apoi va creşte din fie-care un fir de grâu. Zis 
şi făcut. Făcu în grădiniţă ei de lângă peşteră multe găuri în pâmânt; 
puse în ele boabe de grâu, le acoperi cu pământ şi aşteptă până 
când căzu ploae şi apoi iarăşi eşi soarele. 

Si în adevăr nu trecu mult şi eșiră din pământ firişoare vezi, mici 
şi ascuţite şi când soarele dădu călîură din belşug crescură şi fă- 
cură un ogoraş de grâu. Acesta fu cel întâi ogor făcut de mâna 
unui om, 

Maria culese de pe el multe spice şi nu mai avea nevoe să se 
ducă în vale şi să caute boabe. Când văzură celelalte fete şi femei 
că Maria cea schioapă ajunsese să aibă boabe mai repede de cât 
ele, se luară şi ele după dânsa, săpară găuri în pământ, puseră boabe 
în ele, le acoperiră cu pământ şi lăsară ploaea şi soarele să-şi facă 
datoria lor. 

Şi iată şi din ogoarele lor răsăriră fire de grâu cu spice pline şi bo- 
gate şi acum nici ele nu mai aveau nevoe să meargă în vale şi în 
pădure ca să cate boabe de grâu. 

Maria fu foarte lăudată de tineri şi de bărbaţi şi tot ce zicea ea se 
făcea. Nu-i ziceau de cât Maria cea înțeleaptă şi toți o iubeau, 

numat femeile şi fetele nu, căci erau invidioase că Mariei i se făcea 
atâta cinste. i 

Şi femeile şi fetele începură să prigonească pe Maria. O batjoco- 
reau şi o ocărau şi-i ziceau nu Maria cea înțeleaptă, ci Maria cea 
urâtă. gi 

Dar Maria nu erà urâtă. ci era frumoasă şi rumenă ca florile din 
grădiniţa ei ; ce-i drept schiopata puțin de piciorul de care o muş- 
case ursul. 

Acum, oamenii tari locuiau în peşteri, de jur împrejurul muntelui, 
aveau şi un rege şi regele avea un fecior şi pentru acest fecior căuta 
regele o soție potrivită. Fiindcă odată avea să ajungă,regină trebuea 
să fie frumoasă şi înțeleaptă. De aceea merse cu fiul său din peşteră 
în peşteră spre a cunoaşte pe toate fetele din ținut şi a intreba pe 
cea mai frumoasă şi mai cuminte, dacă vrea să ia de bărbat pe fiul 
său. Şi regelui nu-i plăci nici o fată fiindcă cele mai multe erau, 
ce e drept, frumoase însă când vorbia cu ele vedea că nu erau ìn- 
țelepte. La urmă ajunse regele şi la peştera în care trăia Maria. Fe- 
meile şi fetele puseră pe Maria să se ascundă înăuntrul peşterei, căci 
ziceau că e foarte urâta şi că regele avea să spue pretutindeni că 
în peştera lor sunt cele mai urâte fete şi femei. Atunci Maria se as- 
cunse în fundul peşterei ca să nu aibă ceartă cu femeile invidioase 
şi rele. Regele şi fiul său veniră şi fură ospătați cu mare cinste. Cele 
mai frumoase mure şi cele mai zămoase fructe și cele mai gustoase 
rădăcini le fură puse dinainte;apoi pâne de grâu şi ciosvàrtă de urs 
friptă. După ce mâncă fără să se încurce, regele voi să facă puțină 
mişcare pentru a mistui bine şi de aceea cercetă puţin împrejurimle 
peşteri. Atunci dădu cu ochii de grădina cea frumoasă cu flori şi 
de ogorul cel frumos rânduit. Așa ceva nu văzuse regele încă în 
viața lui şi se bucură peste măsură. 

— «Cine v'a învăţat acest meşteşug: minunat» întrebă el pe oameni 
din peşteră. 

— «Aceasta ne-a învățat Maria cea înțeleaptă, răspunseră barbaţii, 
făra a ţinea seamă de gheonturele şi de semnele femeilor lor, cari 
nu voiau ca regele să afle despre Maria. 5 

— «Cine este şi unde este Maria» întrebă regele? Arataţi-mi-o, şi 
va fi soţia fiului meu, dacă îşi vur plăcea unul altuia. 

— «Măria ta,. ziseră atunci femeile, Maria e urâtă şi schioapă, iar 
fiului tău îi trebue o soţie frumoasă, care se poată sări şi juca.» 

— «Aduce-ţi pe Maria, răspunse regele, nu poate să fie urâtă dacă 
va învăţat lucruri așa de frumoase, chiar dacă şchioapătă. E schioapă 
din naștere?» 

— «Nu, a muşcat-o un urs de picior, pe când eram la căutat 
hrană.» 

— Bine, vreau s'o văd. 

Atunci femeile strigară pe Maria. Regele o luă de mână, o privi 
în ochi şi găsi că era cea mai frumoasă dintre toate femeile și fe- 
tele cu toate să şchiopăta puţin. Şi regele stătu mai multe zile in 
peşteră pentru ca fiul său să cunoască pe Maria și pentru ca amân- 
doi tinerii să vadă dacă se potrivesc împreună. 

Şi Maria plăcu fiului regelui și Mariei îi plăcu fiul regelui. 

Și ea se duse cu dânsul în peştera, unde eră palatul regelui, şi 
se făcu soția lui şi de atunci înainte nu mai fu batjocorită şi luată 
în râs, fiindcă şchiopăta puţin de un picior. 

DR. GEORG BIEDENKAPP, N. N. BOTEZ. 


JOC DE PETRECERE 


Cum poți trece o monetă printr'o gaură mai mică de cât ea 


Pune pe o foae de hârtie o monedă de ex. de 50 bani. Fă-i exact 
contururile pe hârtie cu vârful unui creion ascuţit şi tae cu foarfecile 
cercul făcut. Ai făcut acum o gaură prin care moneda de cincizeci 
de bani poate trece cu uşurinţă. Acum e vorba de a trece pe aici o 
monetă de 2 lei s. ex., fără 
a rupe hârtia; Aceasta se 
pare deocamdată cu nepu- 
tinţă, nu-i aşa, căci moneta 
de 50 bani are un diametru 
de 18 milimetri, pe când di- 
ametrul monetei de 2 lei e 
mult mai mare, căci are 27 
milimetri. Aşa dară cum vei 
face? Chiteşte hârtia, după 
diametrul găurei cum se a- 


rată în figura 2. 


Pune pe diametru moneta 
de doi lei şi apucă, între de- 
getul cel mare și arătătorul dela mâna dreaptă, partea ce ese prin tăetură. 
După ce ai făcut aceasta cumpăneşte hârtia cu ajutorul mânei stângi, 
ţinând-o de cealaltă parte cu inelarul mânei drepte. Din cauza elasticităţei 
hârtiei, cele două semicircumferinţe, cari mărginesc gaura, se apropie una 

de alta formând o linie dreaptă şi la un moment dat, lărgimea e deajuns 
spre a lăsa trecere liberă monetei noastre, pe care o tragi fără nici o 
greutate, deslegând o problemă de geometrie astfel, care la început 
păreà fără deslegare. 

FLORIAN D. STĂNCULESCU, 


Anecdote despre bărbaţi renumiţi 


Richelieu, unul dintre cei mai mari bărbaţi de stat din secolul 
al XVIl-lea, a ţinut în deplină supunere pe Ludovic XIII-lea regele 
Franţei. Regele a suferit mult timp superioritatea ministrului său, însă 
odată s'a urât de atâta supremație și a izbucnit în sufletul lui ve- 
chea răzbunare înnăbușită. Odată au ajuns înnaintea unei uşi 
şi cardinalul, după regulele etichetei, s'a datla oparte, ca să treacă 
regele inainte. Dar Ludovic, i-a zis despreţuitor ; «Pofteşte D-ta în- 
nainte, fiindcă doar eşti aici stăpân». Dar pe Richelieu, cel cu spirit 
firm, acestea cuvinte nu Pau adus în confuzie. A pășit liniştit, pe lângă 
un servitor şi luându-i făclia din mână, a zis: 

«Măiestate | eu numai ca cel mai de rând servitor purtător de 


făclie, pot merge înaintea Voastră». 
VAL. CRIȘIAN. 


DES LGE GARI 


Problema I dela pag. 142. Etatea tatălui va fi îndoită ca a fiului 
după 23 ani. 

Au trimis rezultate bune din Bucureşti: Irina şi Margareta Cichi, 
Zoe Schuster, Petre P. Dulfu, M. T. Amzulescu-Coţofeni, G. Banu- 
Putineiu, I. Georgescu-Racoviţă. V. Iliescu-Vişina, Ioan I. Mardale- 
Drănic, C. Nicolescu- Viișoara, H. Popescu- Gostavăţ, I. Popescu-Spineni, 
C. Venescu-Mârghia, loan P. Voica-Drănic. Călărași : Petre Grigorescu, 
elev, gimnaziul «Ştirbei-Vodă». Caracal: Mircea şi Virgil Beculescu. 
Censtanţa : Victor şi Alexandru N. Mastero, elevi gimn. «Mircea cel 
Bătrân». Gargalâc : Ionel I. Georgescu.(?) N. Dumitrescu, Dim. I. Pascu. 

Problema II dela pag. 142. Intâia persoană a avut 1200 şi a doua 
700 lei: 

Nu sa primit nici o soluție. 


190 .» AMICUL TINERIMEI a: 
Ea j 


Promblema TIT dela pag. 143. Regimentul a fost compus din 3200 


Aritmogriful dela pag. IH: Ceh, Ortenzia, Socrates, Bârlad, Unghie, 
Conabiu. . ; eo EE 
Nu sa primit nici o soluție. ; 


soldați. g 

„Nu sa primit nici o soluție. : pr 
Aritmogriful patratic este: Îmbrăcăminte la femei: marama. Domn Gi 

e român : Mircea. Regat european : Anglia. -Peninsulă americană : Alasca. ` pa 
e Deslegări din București : irina şi Margareta Cichi, I. N. Duma, li- EER 
i ceul Matei Basarab». Amzulescu T. M. G. Banu, I. Georgescu, V. - 
Iliesen, I. I. Mardale, ©. Nicolescu, H. Popescu, T. St. Popescu-Ciolă- =] 

neşti, Mih. A. Popescu-Osica, C. Venescu, P. Voica. | 
Călăraşi : Petre Grigorescu. Caracal: Mircea și Virgil Beculescu. - ~ A 

Chitila: Paul Bucovineanu. Constanţa : Victor şi Acid N. Mastero. A S 
Craiova : Otilia şi Marcela D. Ghibu, Ionel şi Olga Pomponiu, Elvira A 

şi Atena Pascu. Focșani : Alexandrina Oravetz. (?) Dim. 1. Pascu. | S 
Ghicitoarea' crucei dela pag. 143 este: 1 M. 2 Calafat. 3 Banan. za 3 

C, 5 Haină. 6 Cuc. T Barcă. 8 Bolivia. 9 Vespasian. Literile din E 
patratele cu +, de sus în jos, ne dau Manciuria. Au deslegat din y A 
Bucureşti : Irina şi Margareta Cichi, Zoe Schuster, M. T. Amzulescu, =] 

G. Banu, I. Georgescu, V. Tliescu, I. I. Mardale, ©. Nicolescu, H. i 
Popescu, I. Popescu, I. St. Popescu, Mih. A. Popescu, C. Venescu, I. eaa 

P. Voica, Petre P. Dulfu. Calaragi: Petre Grigorescu. Caracal: Mircea si] 

şi Virgil Beculeseu. Chitila (gara): Paul Bucovineanu. Constanţa : F 

Victor şi Alex. Mastero. Craiova: Otilia şi Marcela D. Ghibu. Elvira Ki 

şi Atena Pascu. lon şi Olga Rohponin Filip H. Löbel. (?) N. Du- BE 
mitrescu. TSR 


- PROBLEME DE DESLEGAT E 


J. La o reprezentație dată de elevii liceului din N. s'au vândut 339 de bilete. 
Biletul pentru locul întâi a costat 1!/4 lei, cel de locul al doilea 3/4 lei. Câte 
bilete s'au vândut de fiecare fel, dacă s'a încasat în total 330'/4 lei? 

Mos Rapu. 


MERSUL PENDULELOR 


De. câte ori şi la ce ore esact, dela miezul nopţi până la amiazi, minutarul - i 


şi arătătorul unui ceas, vor avea între ele o despărțitură de 30 minute? 
Bencu I. Neo. 

ESN g PROBLEME 
„IL. Intr’o carte de aritmetică chinezească am găsit următoarea problemă: 

«intrun grajd se. află fasani şi căprioare, care împreună au 100 de 

„picioare şi 36 de capete. Câţi fasani şi câte căprioare se află în acel 

grajd? PSP 


Ra 


` 


mu, Un călător avea la dânsul 32 de monete, Ma (s câte 10 lei, 
“Blige de câte 5 lei, în total 275 lei. 
Câte monete a avut din fiecare fel? TPE 


ARITMOGRIF 


po Ss. 


(6) consonantă 

O plantă textilă 

O coloare Ă : 

Nume bărbătesc à Eie 
Un sat în judeţul Muscel 
Râu fn Palestina 


Munte în Persia 


„Râu în America, 


/ 


Patratele din stânga, de sus e AN jos, dau numele unui locaş sfânt 


creştinesc. ] t 
- { MIHAIL GH. idle Bacău. 


GENN 


Din aceste 18 linii drepte ce formează aceste 4 pătrate să se dea E 
afară 9 linii, ca să rămână numele unei zile a săptămânei. i 


„Deslegările în numarul 10. $ 45 
. ANASTASE G. Popa, Maltezi. 

ŞARADA 


Cuvânt mic, dar lucru mare. 
El ar fi cu mult mai mare 
De s'ar face peste mare. l 
Nu de mult s'a construit 

Peste-un fluviu renumit i 
Un aşa ceva mareţ, 

D'un Crai falnic şi istet. 

Acelaş cuvânt pe dos 

Însemnează-un lucru mic, 

Care din loc când e scos 

Curge tot, nu lasă pic. 


r. 


V. A. Prepescu-Ghidiciu. 


f REDACTIEI 


Ronea G. Petre — Caracal. Este la administraţie cu 21 bani. Maior — 

E, Sânerai. Se va publica. Alex. Georgian. Nu e pentru revista noastră. 

Val. Crişian. Pe rând. Dorim ca sentimentele ce le-ai arătat în scri- 
soarea d-tale să nu slăbească nici odată, din contra să fii în totdeauna 
român adevărat. Filip Popescu. Sau primit toate. Vom culege ce e 
mai bun. Grigoriu Pop — Şimleu. Se vor trimite. 


; MARE PROBLEMĂ DE DESLEGAT 


Patru domni şi patru doamne, fiind într'o excursiune, au ajuns la țărmurile unui 
râu, La țărm se afla o luntre în care nu încăpeau mai mult de două persoane. La 
mijlocul râului era o mică insulă, pe care se putea uşor debarca din luntre. 

Ajunşi la malul apei şi trebuind să treacă pe celălalt țerm s'a horărât ca toți domnii ? 
şi toate doamnele trecând să facă popas pe insulă. Totodată sa pus condiția, ca nici 
o doamnă să nu fie, atât pe insulă, cat şi pe celălalt țărm, decât în societate cu băr- 

batul ei. 

Intrebăm acuma pe cititorii noştrii cum a trecut această numeroasă societate pe 
celălalt țărm, îndeplinind toate condiţiunile de mai sus? 

fe Rezultatul se va publicà în numărul dela 1 Aprilie. La trimiterea rezultatului, 
i pentru uşurinţa controlului nostru, să se coloreze fiecare păreche cu câte o coloare 
deosebită. 
“Cititorii sunt rugaţi a face cunoscut această problemă la cât mai mulţi din cu- 
noscuţii lor. 

al SUB DIRECȚI me iai 
OÎSIL. — București În România 


Afară de România. ` 


0 MORALA, IUBIRE DE NEAM, ŞTII 


INSULA ŞERPILOR 


DE CARMEN SYLVA 


— Fine — 


Ici vedea plimbându-se matroane, pe care i se părea că le 
cunoaşte, îmbrăcate cu haine lungi, cu văluri albe, şi colo 
bărbaţi în togă şi mantie, cari păreau, că vorbesc între dînşii 
cu aprindere despre afacerile publice, tocmai ca în For la 
Roma. Dar mai înainte de a se fi putut apropia de dînşii, 
îi eşi înainte alergând, o fată încântătoare, îi dete din cap cu 
încredere într'un chip familiar, îl lua de mână şi îi zise: 

— Nu mă cunoşti “sub forma aceasta ? Sunt Colubra ta. 
Vino cu mine să-ți arăt tot. 

Şi îl târî după ea printre oamenii, cari vorbeau toţi limba 
romană sau greacă, astfel, că pricepea tot ce spuneau. Feţele 
lor de asemenea îi păreau grozav de cunoscute. Ar fi dorit 

aşa de mult să se apropie de unul şi de altul, să vorbească 
cu ei zicându-le pe nume: Claudius, Plautius, Lucilius, căci 
lui i se părea car fi curtezani de ai împăratului, pe cari înainte 
îi vedea în fiecare zi.. Dar mica lui călăuză îl apuca de mână 
cu degetele ei subţiri, mlădioase şi îl târî înainte. Auzi pro- 
nunțându-se în jurul său numele artiştilor şi filozofilor greci 
şi ai oamenilor de stat romani. I se păru ciudat de tot. De 
când nu mai auzise limba ţării lui! Numele, care înainte îl 
lăsau nepăsător, acum făceau să-i sară inima, şi îl făceau să 
lăcrămeze numai pentru că le auzea. 

Mulţi veniră la el cu o expresie de mirare veselă, dar Co- 
lubra îl târa de acolo în totdeauna şi bătea chiar cu nerăbdare 
din picioruşele ei cele încântătoare, dacă nu plecau pe dată, 
şi-şi încreţea sprâncenele cele subţiri şi fulgera cu privirile în- 
cruntate ale ochilor, cari numai ei mai aminteau ce fusese mai 

- înainte. Odată îşi arâtă chiar limbuliţa roşie ca un bujor şi 
aşa de ascuţită par'că ar fi putut să înţepe. 

Copii mai nu se vedeau în grădina cea fermecată, şi puţinii, 
pe cari îi zări poetul, se strecurau trişti, se ţineau tăcuţi de 
mâni şi priveau cu ochii mari lumea aceea amestecată, veselă, 
în care părea a fi cu totul străini. Nimeni nu se ocupa de ei, 
nimeni nu vorbea cu ei, căci fiecare părea a se gândi numai 
la propria lui bucurie. Ovidiu vru să le spuie câte o vorbă 
bună, dar şi de lângă dânşii îl smulse Colubra, trăgându-l 
înainte întrun umbrar foarte ascuns, care se ridica lângă un 
isvor ce curgea încet. Acolo îi dădu poamele cele mai mi- 
nunate şi apă să bea, pe urmă se agăţă de o cracă, se mai 
agăţă de alta cu braţul ei cel alb, şi făcându-şi vânt cu picio- 
arele, zise triumfând: 

— Ei, ce zici de mica ta prietină ? 

— Că m'a legănat în vis! 

— Nici decum, căci nu visezi! Eşti în insula Şerpilor, în 
care sunt“ exilați toţi oamenii, cari au minţit în viaţa lor. Odată, 
la o mie de ani, insula înverzeşte, noi ne dobândim iar for- 
mele noastre omeneşti, şi colindăm prin grădina cea fermecată ; 

dar dintre oamenii vieţuitori numai unul poate să ne vadă şi 
acela trebue să fie foarte nenorocit şi să nu vorbească cu nici 
unul dintre noi, căci dacă spune o minciună cât de mică, se 
preface în şarpe, şi şarpe răfnâne o mie de ani, şi mâne nu 
mai e aici aşa frumos. 

„—— Dar pot să vorbesc, fără să mint. 

- Da cu mica ta Colubra, sau în Tomi, unde nu ceri 
de cât pâne şi lemne şi apă şi unde nu îți foloseşte nimic 
dacă eşti spiritual sau amabil sau muşcător, pentru că nimeni 
nu te pricepe; în societate însă ai vorbi tocmai ca şi dinşii şi 
atunci.., | 

— Dar văd dregători de stat şi slujbaşi, artişti şi filozofi, 
femei foarte stimate şi chiar copii mici. 

Colubra zâmbi cu milă. 

-- Toţi au spus neadevăruri în viaţă, şi pentru că se tem 
de dinşii şi de limba lor cea mincinoasă chiar şi în iad, ia 
pus în insula Şerpilor, unde nu pot să facă nici un rău şi nu 
pot de cât cel mult să strige unul la altul şi să se sugrume. 
Pentru copii este nu se poate mai trist, căci sunt aşa de 
străini şi nu sunt ai nimărui şi nimeni de pe pământ nu îşi 
aduce aminte de ei. 

Pentru ei chiar această zi de bucurie e tristă, căci ei se 
simt azi şi mai singuri. In seara acestei zile vine luntraşul 
Caron la ţărmul acesta, şi cei care a spus adevărul în aceşti 
din urmă o mie .de ani, poate să se suie în luntrea lui şi să 
meargă cu el în iad. Dar tu să nu aştepţi clipa aceea, căci 
atunci se schimbă toate lucrurile aici. Eu am mare noroc, că 
am voie să stau cu tine, şi tu nu eşti în nici o primejdie să 
rămâi aici în insulă, pentru că din vieaţă chiar îţi ispăşeşti 
păcatele. i 

— Dar tu ce ai făcut? întreba poetul. 

— Eu? 

Fata se roşi, sări jos de pe craca pe care şezuse, şi zise 
a lene: 

—  Voiu fi minţit şi eu ca ceilalţi. 

Şi-l trase repede înainte lângă nişte femei frumoase, care 
jucau. Se uită împrejur, şi puse degetul pe buze; o femeie 
tânără se apropie de Ovidiu rânjind prieteneşte şi zise : 

— Ce, şi marele nostru poet este exilat ca şi noi de pe pământ 
şi din iad? Sărmane Ovidiu, acum umbli şi tu metamorfosat ? 
Nu e aşa, că oamenii cei deştepţi sufer rău aici? Dar ce 
suntem noi de vină, dacă eram mai deştepţi decât ceilalţi ? 
Pe scumpa ta tovarăşe de multă vreme o cunosc şi o iubesc 

—  Minţi! striga Colubra. 

In clipa aceea bătrâna fu schimbată întrun şarpe mare, 
care se repezi la fată şuerând, se încoloci împrejurul corpului 
ei şi ar fi strâns'o de gât, dacă Ovidiu nu ar fi apucat monstrul 
puindu-şi toate puterile şi nu l-ar fi smuls şi asvârlit departe. 

Fata îi săruta mânile cu foc, şi dănţuitoarele îl încununară 
cu trandafiri şi lauri. Atunci se gândi pentru întâia oară ce 
înfăţişare urâtă trebuia să aibă cu'hainele învechite şi cu obrazul 
aspru de neras. Dar n'avu vreme să se gândească mult la 
lucru acesta, căci un băiat mic se înghesui spre el şi-l ruga 
cu umilinţă : 

— la-mă cu tine! ia-mă cu tine te rog! voi să fiu aşa de 
drept, aşa de drept, ca razele soarelui şi aşa de curat ca apa 
de isvor! numai ia-mă cu tine! am văzut, că eşti om puternic, 
şi eu am fost puternic, aveam aşa de mare putere încât toți 
băeţii se temeau de pumnii mei! 

Pe când vorbeau astfel, îi eşi dintre buzele cele roşii o limbă 
mică ascuţită, desfăcută în două la vârf şi băiatul se schimbă 
în ochii poetului întrun şarpe mic de tot, care se încolăci la 
picioarele sale. 

— Nici măcar un ceas nu poţi să spui drept, viermuşor 
păcătos ! zise Colubra. . 

Ovidiu se uită cu milă la şarpele cel mic, şi nu se mişcă 
multă vreme, ca să nu-i facă vre-un rău. 

Curând însă Colubra îl trase mai departe : 

— Nu vezi, că apune soarele ?... mi se pare, că aud luntrea 
lui Caron spintecând valurile netede. Trebue să pleci d'aici! 

Realitatea e urâtă aci, foarte urâtă, tu să rămâi mai bine cu 
visul cel frumos. 

«Dar Ovidiu sta la îndoială. Rupse flori şi le aduse fetei; 
se uita. departe pe mare, care tocmai se schimba în aur şi 


purpură. Dar ca şi noaptea însăşi de neagră venea în spre 


el fără zgomot o luntre cu pânză neagră, răspândind întuneric 
în jurul ei. L.untrea era mare, dar într'însa era numai un luntraş 
cu barba albă şi cu ochii duşi în fundul capului. Mânile lui 
osoase ţineau o prăjină lungă grozav, cu care cârmea luntrea, 
până ce se lovi şi se târşii de nisip. Atunci ridică prăjina din 
apă, şi picăturile ce curgeau de pe ea luceau ca aurul curat, 
în cea din urmă rază a soarelui. 
~ Aide !— şopti Colubra învineţindu-se. 

Dar Ovidiu sta par'că era pironit locului. Caron ridica pră- 
jina şi lovi cu ea în pomi, de răsunară ca bubuitul tunului. 
Şi de odată toate formele se strânseră pe lângă luntre și în- 
tinseră mânile către el rugându-se. 

El însă întreba cu un glas adânc, ameninţător :* 

- Cine a spus adevărul o mie de ani? 

—- Eu! eu! se auzi din toate părţile, dar toţi, cari ziseră 
«eu», se făcură îndată şerpi. 

— Eu! striga o femeie minunată de frumoasă, care îşi făcu 
loc din îngrămădeala de dihănii ce se svârcoleau, şi al cărei 
văl alb fâlfâia luminos în amurgul serei, eu am tăcut o mie 
de ani, pentru ca să mă pot întâlni în raiu cu cei şapte co- 
pilaşi ai mei! 

Şi sbură în luntre. 

— Şi eu! zise Colubra încet de tot. 

— Tu? întreba Ovidiu trist. Atunci trebue să mă despart 
de tine? 

Colubra se uita la poet şi pe urmă la luntre: 

-— Dacă aşi putea să rămân fată cum sunt, nu te-aşi iubi 
decât pe tine şi numai a ta aşi fi. 

— O, Colubra! Taci nu minţi! 

De abia spusese vorbele acesta, şi Colubra se făcu iar şarpe 
mic, cum fusese mai înainte. 

Luntrea lui Caron plecă de la țărm. Atunci pomii se rup- 
seră, florile se făcură pulbere, iarba se uscă şi în lumina lunei 
se zărea din ce în ce mai departe, tot mai departe barba 
albă a lui Caron şi valul alb al femeii, care nu minţise o mie 
de ani; şi pe nisip şi prin stuturile de spini se svârcoleau și 
se târau trupurile de şerpi netede şi lucitoare. 

Ovidiu se cutremură de groază ; se duse cât putu mai repede 
la luntrea, cu care venise, deşteptă pe vâslaşi strigând la ei: 
„«Şerpii I» Ei se frecară la ochi nemulţămiţi şi îngânară: 

— De aceea am venit noi acilea, ca să vedem şerpi ! 
r — Să plecăm! să plecăm ! strigă Ovidiu, care de groază 
ke işi uitase chiar de prietenul cel mic. Dar când se deslipi de 
i țărm, îşi aduse aminte şi strigă tare: 

— Colubră ! mica şi credincioasa mea Colubră ! 

Atunci îi răsună la ureche un râs încet, încet de tot, de 
gâtul lui se încolăci ceva neted şi rece, şi doi ochi se uitară 
lung la el, la lumina cea limpede a lunei. 

Vâslaşii credeau, că poetul a înebunit de tot, căci nu mai 
vorbi de loc; doar din când în când şoptea: 

~ — O mie de ani... pentru mine! 

Şi mângâia ceva strălucitor pe gât, care ei credeau, că e 
vre-o podoabă. 

Dar iarăşi râzând încet, Colubra îi şopti la ureche: 

— Nu te crede prea mult dragul meu prieten ; n'am căzut 
numai pentru tine în minciună. Mi-am găsit iubitul tot în 
chip de şarpe şi trebuind să rămână tot şarpe, şi aşa vreau 
să fiu tot ca iubitul meu, până ce om putea să fim unul 
al altuia ! 

De atuncia insula şerpilor a mai fost odată frumoasă, dar 
ma văzut-o nimeni, poate doară cine o mai trăi în anul 2000, 
şi o fi poet! 


5eme tere 

LACURI CIUDA 


In România sunt multe lacuri prin ca Dunărei, prin 
lunca Prutului şi prin stepa (pusta) românească, sau cum îi 
mai zicem noi: prin Bărăgan. Dar toate aceste lacuri sunt 
stătătoare şi doar le scade apa pe timpul verei.‘ In alte ţări 
însă sunt lacuri, cari nu se mărginesc să-şi micşoreze numai 
apa pe timpul verei, dar seacă cu totul. Unele seacă vara, 
altele iarna, altele primăvara, sau pe toamnă. Şi ce e mai 
ciudat este că ele seacă câte odată pentru mai mult timp, 
chiar pentru ani întregi; aşa că locuitorii ară şi seamănă 
acolo, unde fusese apă. Apoi iar începe să iasă apa din pă- 
mânt, lacul din nou se umple cu apă, broaştele, peştii şi fel 
de fel de viermişori de apă din nou încep să mişune pe fosta 
păşune. Atunci pe acel loc nu se mai aude fâşiitul coasei, ce 
tae iarba sau mugetul vitelor, ce păşteau odinioară ; ci numai 
răcăitul turbat al milioanelor de broaşte, cântecul păsărilor de 
baltă şi plescăitul lopeţilor barcagiilor turbură liniştea din jurul 
lacului ; iar iarna băeţii şi fetele se întrec patinând pe ghiaţa 
lacului. 

Apoi iar ca prin farmec dispare apa în pământ şi din nou 
se naşte o frumoasă păşune pe fundul fostului lac şi aşa mai 
departe. 

Unele lacuri dispar numai odată şi pentru totdeauna; aceasta 


se întâmplă numai în urma cutremurelor de pământ, când 
departe, în adâncimile pământului, se fac peşteri mari ; atunci- 


pământul crapă şi apa lacului se prăbuşeşte în crăpăturile 
formate. Câte odată se întâmplă ca crăpăturile să se astupe 
cu noroi ; şi atunci se formează lacul din nou. 

Printre lacurile, cari dispar regulat în sânul pământului şi 
apoi peste un timp oarecare iar reapar, avem vestitul lac Circ- 
nifa (Zirknitz) din Carniolia, în Austria, aşezat nu departe de 
vestita peşteră dela Adelsberg, intr'o căldare mare şi închisă. 
Are o suprafaţă de vre-o 80 de chilomâtri patraţi şi adâncime 

de 6 metri. O mulțime de găuri şi peşteri a fundului făcut 
din piatră de var pun în legătură suprafața pământului cu 
partea lui din lăuntru. Prin aceste găuri lacul primeşte apa 
văilor din jur şi a ploilor şi după cum ploile sunt mai bo- 
gate sau mai slabe se umple lacul sau se goleşte. Dacă ploile 
sunt prea mari, apa se ridică peste ţermuri câte de un metru 
şi mai mult şi inundează locurile dinprejur. Apa lacului este 
bogată în peşti, o mulţime de pasări de apă se ascund prin 
stufişurile lui, iar când s'a uscat se găsesc iepuri şi prepeliţe, 
căci iarba creşte repede. Multe poveşti se spun despre acest 
lac minunat. Aşa se zice, că într'unul şi acelaş an oamenii pri- 
măvara pescuesc, vara ară şi adună, toamna vânează şi iarna 
patinează. Apoi sunt şi alte astfel de lacuri prin alte ţări ale 
Europei prin America, Asia şi Africa. | 

Dar cel mai curios din aceste lacuri este lacul Drujin, care 
are o suprafață de 15 kilometri patraţi. Acest lac se găseşte 
în marele imperiu rus, care, ca şi America, are atâtea şi atâtea 
ciudăţenii. El este aşezat în guvernământul Novgorod, judeţul 
Kirilov, deci la vre-o 300 km. spre miază-zi dela Petersburg. 
Lacul dispare, dar nu regulat, ci câte odată la 7 ani, alte ori 
la 3 ani, iar uneori în fiecare an. lată cum se face dispa- 
riţia lui: == 

In colţul dela miazănoapte-apus al lacului se află 5 gropi, 
cari au câte 32 metri adâncime fiecare şi au“forma unei pâlnii 
(tolceriu). Gropile se găsesc nu chiar în lac, ci la o mică de- 
părtare de el şi fiecare groapă este unită cu lacul printr'un 
şanţ de 2'/, metri adâncime. Lacul însuşi n'are nici 2 metri 
adâncime. Cât este apa în lac, atâta timp sunt pline cele 5 
şanţuri şi cele 5 gropi. In lac curg necontenit câteva pârâiaşe, 
iar apa din lac se scurge încet prin şanţuri în gropi şi de 
acolo se duce în pământ. Câtă apă vine în lac atâta se scurge 
prin gropi, aşa că în lac în totdeauna este aceiaşi cantitate 
de apă. Dar odată ca prin farmec gropile se deschid la fund 
şi toată apa din lac năvăleşte în găurele cele mari, ce se 
formează în fundul gropilor, şi dispare în 'sânul pământului. 

Ce se face cu apa, care intră aşa de repede şi cu zgomot 
în pământ, nu se ştie. Unii spun că în adâncimile pămân- 
tului ar fi un lac mare, în care se varsă apele lacului Drujin. 

După un timp oarecare, care ţine câteodată câţiva ani chiar, 
gropile acelea se astupă şi lacul se umple din nou cu apă. 

Un alt lac, la fel cu acesta, se găseşte tot în Rusia în gu- 
vernământul Volhinia, deci aproape de Austria. Acest lac se 
află în jud. Cremeneţ, plasa Şum, pe un podiş (platou), şi 
este încunjurat de o mulţime de alte lacuri mici, cari toate 
îşi scurg apele lor în el. Lacul are o suprafaţă de 10 po- 
goane şi în mijlocul său are o groapă ca O pâlnie. In fiecare 
vară groapa din mijloc se destupă la fund, se formează o 
gaură mare, care duce până la adâncimi mari în fundul pă- 
mântului şi toată apa lacului se prăbuşete deodată cu zgo- 
mot groaznic în acea groapă. Când apa se prăbuşeşte, se 
învârteşte cu o iuţeală foarte mare. 

Un al treilea lac este în guvernământul Cazan, jud. Lapşev, 
acolo, unde cândva a fost imperiul tătarilor de Cazan. Lacul 
e. mic, dar adânc şi într'o zi el sa prăbuşit în pământ, ră- 
mânând numai o groapă, în care şi azi curge un pârâiaş, 
„care astfel îşi varsă apele sale drept în sânulu pământului. 

TEODOR PORUCIC. 


REGINA VICTORIA 


„Regina Victoria a Angliei a fost una dintre figurile cele mai strălu- 
cite ale veacului al XIX-lea și ne poate -servi ca pildă de femeie, soţie, 
mamă și regină, Urcată la vârsta tânără, de 18 ani, pe tronul celui 
mai mare regat al lumei, ea a ştiut să-şi îndeplinească, timp de 64 de 
ani, toate îndatoririle sale spre mulţumirea nu namai a supuşilor săi, 
dar a întregei lumi. 

Viaţa ei se împarte în -trei perioade neegale și foarte deosebite, 

Întâi fu tinereţea, ocupată cu studii serioase şi felurite, apoi domnia 
de 20 ani dimpreună cu soţul ei iubit şi în sfârşit văduvia de 40 de 
ani, când singură a trebuit să poarte nu numai greutăţile familiare, dar 


şi sarcinele foarte mari ate întinsului regat englez. 
$ 

Regina Victoria s'a născut la 24 Mai 1819. Legenda zice că tatăl ei, 
ducele de Kent, fiul regelui de atunci al Angliei, Gheorghe al III-lea, 
ar fi zis cu această ocazie în mândria lui de tată: «Uitaţi-vă bine la 
ea, va fi regina Angliei». 

Cu toate acestea mama sa, o principesă de Saxa-0Coburg-Saalfeld, nu 
vru s'o crească ca pe o viitoare regină, ci îi dădu educaţia simplă și 
solidă a unei englezoaice din înalta societate. 

Învăţă mai multe limbi vii, mai cu seamă franceza, germana şi ita- 
jana, care le vorbea curent la vârsta de 12 ani; apoi matematicele, 
geografia chiar şi latina — cunoştea bine pe scriitorii Virgiliu, Orațiu, 
ş. a. — avea cunoștiinţe şi de grecește. > 

La pian din contră nu avea răbdare, din cauza monotoniei primelor 
exerciții, dar cu toate acestea trebui să-l învețe. 

Viaţa îi fu strict ordonată. Se scula des de dimineață și se culca de 
vreme. Ziua îi era împărţită între jocuri, lecţiuni şi lucrări de grădi- 


„mărit, după care se înnebunea. Mama sa, care de cu vreme rămase 


văduvă, ca s'o crească, se ocupă mult de dezvoltarea ei morală. Biblia 
trebuia să-i fie citită în toate zilele. 

Se cerea de la dinsa regularitatea și exactitudinea; o obişnuiau ca 
tot lucrul început să-l sfârşească ; să nu cheltuiască mai mult decât are; 
să împartă mila cu socoteală și să observe faţă de inferiori o politeţă 
(cuviință) fără greș. 

Însoţită de mama sa, călători în toate părţile ţării, peste care avea 
odată să domnească; vizită toate centrele industriale şi oraşele mai 
mari, punându-se în atingere cu toate clasele poporului. 

La 24 Mai 1837 îşi serbă majoratul în mijlocul unor strălucite ser- 
bări, ce s'au dat în palatul Kensington. 

Curând după aceasta, la 20 Iulie acelaş an, unchiul său, regele Wil- 
helm IV muri şi astfel ea rămase moştenitoarea tronului. 

Wilhelm al IV fusese om ciudat, foarte cuni se cade, dar era iute la 
fire şi de aceea avea veşnic certuri cu copiii săi şi cu sora sa, ducesa 
de Kent. Mai avea şi alt păcat: îi plăcea să vorbească mult, aşa că la 
orice prilej era gata să ţină o cuvântare. Nu era recepţie, la care să 


. nu ţină discursuri, nu se dădea un prânz la care să nu toasteze, astfel 


că adeseori spunea lucruri copilăreşti. Cu toate acestea a ştiut să se 
facă iubit poporului prin bunătatea şi familiaritatea sa. 

Când Wilhelm al IV îşi dădu sufletul, arhiepiscopul de Canterbury 
(citeşte: Kenterbări) şi lordul Chamberlain, (citeşte: Cemberlen), care 

se aflau la patul mortului, se grăbiră a părăsi numai decât palatul 
Windsor (citeşte: Uindsor), reşedinţa regală, pentru a vesti pe prin- 
cipesa Victoria, tânăra moştenitoare a tronului. 
Era la ora 5 dimineaţa, când bătăi puternice în uși şi zgomotul clo- 
poţelelor puseră în mişcare tot personalul palatului princiar. Nimeni 
A nu îndrăznea însă să tulbure somnul stăpânei. Atunci s'a spus cauza, 
adică «afaceri de stat», cari nu pot aştepta nici o întârziere. 
Tânăra principesă înţelese totul și conştientă de însemnătatea dato- 
viilor sale, nu lăsă să aștepte pe cei ce veniau în numele poporului. 
Sărind din pat, işi puse o roche albă de casă, cu părul despletit şi 
numai cu nişte pantofi în picioare, veni cu lacrimile în ochi spre a 
primi vestea tristă pe care o ghicise. Şi atunci, ca şi când ar fi fost 
copleșită de. sarcinele, ce de acum înnainte avea a purta, se întoarse cu 
ochii rugători către archiepiscop şi zise : «Prea sfinte, roagăte pentru 
mine». Şi amândoi îngenuchiară pentru a cere ajutor lui Dumnezeu. 
~ Astfel. şi-a început Victoria viaţa de regină, printr'un act de smerenie, 
„de rugăciune, către Cel de Sus. 


H. 


Incă dela început, cu ocazia primelor sale acte ca regină, Victoria, 
îşi câştigă dragostea sfetnicilor săi. Puțin timp după proclamarea sa, de 
regină, se adunaseră toți reprezentanții nobilimei, ca să-i prezinte oma- 
giile şi să depună jurământul de credință. Printre aceştia erau unii 

„foarte bătrâni şi înrudiți de aproape cu regina. 

Tânăra regină nu cunoştea ceremonialul 1) de acea întorcea mereu 
ochii la primul minisfru, Melbourne (Melbörn), care îi servea de con- 
ducător. In momentul când ducii de Sussex (Sössex) şi de Cumberland, 
(Kömberlend), amândoi foarte bătrâni, veniră să-i sărute mâna, ea se 
roşi, îi îmbrățişă cu dragoste și zise ducelui de Sussex: «Şi dacă sunt 
regină, sunt și nepoata voastră.» in d ta 

Chiar dela această primă întrevedere cu cei mai înalţi demnitari ai 
regatului, ea îi fermecă pe toţi prin purtarea sa delicată şi prin vocea 
cea hotărâtă, cu care citi adresa de mulţumire. AR 

A doua zi trebui să se aràte înaintea poporului întreg pentru a ed 
face obişnuita proclamaţiune. In sunetele clopotelor regina ieşi în stradă, 
îmbrăcată în negru şi foarte palidă. In fața mulțimei adunate se citi 
formula tradițională a proclamării, la care poporul răspunse prin acla- 


Ei 


maţiuni călduroase. f: 


1) Modul cum trebue să se poarte in împrejurări oficiale, 

Regina, închinându-se graţioasă, primea uralele şi adân: mişcată de 
toată această arătare de dragoste şi de entusiasmul cel mare, se în- 
toarse la palat şi plângând se aruncă în braţele mamei sale. 

Odată cu urările sincere ale întregului popor, primi şi un alt “oma- 
giù, care miscă tot aşa de mult inima tinerei fete. Era o scrisoare din- 
trun mie orășel din Germania, care cuprindea următoarele: «lată-te 
«regina celui mai puternic regat din Europa. D-zeu să-ţi ajute şi să-ți 
«dea puterea de a împlini această înaltă, dar grea misiune. Îţi urez o 
«domnie lungă, ferirită și glorioasă. Fie ca ostenelile să-ţi fie- răsplătite 
«prin recunoştinţa și dragostea supuşilor.» 

Iar ca iscălitură era un singur nume: «Albert». 

Albert era verişorul iubit al Victoriei. De multă vreme se legase 
între dinşii o mare prietenie. Albert sau nimeni altul. El era un tânăr 
silitor, foarte cunoscător în toate ramurile ştinţelor, cunoștea multe 
limbi şi literaturile lor. Incă din primele zile ale domniei Victoria simţi 
trebuinţa unui braţ puternic, pe care să se razime şi când, după câteva 
luni, veni vărul său s'o vadă, să hotărî să se căsătorească cu' dinsul. 

A fost o scenă mișcătoare, zice un martor ocular, membru în con- 
siliul statului, când tânăra regină a trebuit să citească, faţă de 80 de 
înalţi demnitari, declaraţiunea prin care Aluzii oficial hotărârea sa de 
a se căsători cu Albert. 

Toți consilierii, care erau în împrejurimi veniseră la Londra. Odată 
toată lumea aşezată, uşa se deschise pentru a lăsa să treacă M. Sa, în 
toaleta de dimineaţă, purtând o brățară împodobită cu portretul prin- 
tului Albert. Citi declaraţiunea cu o voce dulce, clară şi sonoră, dar 
mânile îi tremurau așa de tare, încât deabia putea să mai ţină hârtia 
în mână. Această declaraţie suna astfel: «Adânc pătrunsă de însem- 
nătatea hotărârei ce am luat, am făcut-o numai după multă gândire şi 
fiind bine încredinţată, că binecuvântarea lui D-zeu Cel Atotputernie 
va- asigura fericirea mea casnică şi va servi binelui ţării.» Şi regina 
avu dreptate. Acest bărbat, pe care La ales dintr'o ţară străină, îndem- 
mată fiind numai de inima sa, a fost nu numai un soţ iubitor, pentru 
care păstră toată viaţa aceiaşi dragoste, dar îi fu şi un sfătuitor, con 
lucrător şi călăuză. Constituţia engleză nu recunoștea. nici un drept 
aceluia, care purta numele de «prinţ-soţ». Victoria însă îi recunoscu. 
Nu lua nici o hotărâre însemnată fără să se sfătuiască cu soţul ei şi 
astfel el luă parte la toate lucrările ei: spre binele ţărei. 

La naşterea celui dintâiu copil, Prinţul de Walles, regele de acuma, 
regina Victoria, scriind unchiului ei, Leopold al Belgiei, exprimă sen- 
timentele ce-i inspira prinţul Albert astfel; «Aşi vrea mult să ştiu cui 

va semăna băeţelul meu: Ințelegi cât de fierbinţi sunt rugăciunile mele 
şi doresc să semene în toate privinţile tatălui său. A 

«Toţi avem necazurile noastre, dar dacă viaţa în casă öfrigt cele- 
lalte trec mai uşor. Fericirea mea casnică, dragostea soţului meu; bună- 
tatea lui, sfaturile lui, tovărășia lui înlocueşte totul». 


Astfei se îndreptățește bunul renume de care se bucura-această gos- 


podărie ideală, modelul căsniciei celei mai: depline, care reprezintă în 
ochii Englezilor marile şi framoasele virtuţi familiare, fără de care nu 
e nici o societate solidă. 

Incă un lucru, care dovedește această căsnicie cu drept cuvânt unică. 
"Când se vorbia despre ceremonialul nunţii, regina se opuse de. a scoate 
din liturghie — după cum cereau unii — fraza: «lar femeia trebuie 
să se teamă de bărbat...» SST 

Se înţelege dar câtă durere a produs moartea timpurie a soţului ei 
prinţul Albert. Doliul reginei a fost doliul. întregului popor. Se zice 
că până și măturătorii de stradă puseseră doliu la pălărie. 


H. 


După moartea prințului, Regina Victoria trebui să lupte aproape sin- 
gură cu toate greutățile ce erau legate de domnia ţării. Şi totuşi: cum 
ştiu să-şi împlinească datoria ! ; 

Adevărul e, după cum spun toți martorii vieții sale, că ea, atât în 
faptele sale ca regină, cât şi ca persoană particulară a fost o mare per- 
sonalitate, aşa după cum s'a dovedit din primele zile ale domniei ei. 

Un istorie scrie că: «Tot ceia ce se spune despre tânăra regină, des- 
pre vioiciunea spiritului său, despre bunul ei simţ, despre: perfecta ei 
rezervă, despre uşurinţa cu care îndeplineşte multele şi grelele datorii 
ale înaltei sale situaţii, toate acestea dovedesc minunata impresie ce a 
produs dela început. 

A ştiut în totdeauna să-şi creieze legături cu acei oameni, cari îi fo- 
losiau prin sfaturile lor.» 

Unul din cei mai buni prieteni ai ei a fost bătrânul Lord Melbourne, 
în care avea cea mai mare încredere. Intr'o zi un scriitor cerându-i 
voie de a-i dedica o lucrare, ea ceru s'o citească. Ineredinţă lucrarea 
lui Melbourne și după sfatul său nu primi dedicaţia. 

Ca orice om își avea şi ea simpatiile şi antipatiile sale. Astfel la în- 
ceput nu putea suferi pe marele ministru Disraeli şi cu toate acestea 
el a fost acela, care îi dădu întro zi titlul de «Impărăteasă a Indiilor». 
Aceasta îi produse o bucurie atât de mare încât la 60 de ani, începu 
să înveţe limba indiană, 


îi i Sitna ba. 

In toate cestiunile regina Victoria îşi avea părerile sale proprii. Era 
mare parţizană a întinderii coloniale, ea susţinea personal pe acei, cari 
în ţări depărtate apărau ideile sale şi măreau gloria Angliei. 

Unuia dintre generalii săi, cari făcuse mai multe cuceriri îi scrise 
următoarele : 

«Regina vă exprimă sentimentele ei de mândrie şi mulţumire. pen- 
tru glorioasele victorii câştigate, dar trebue să primiţi şi o mustrare şi 
anume: că prea vă expuneţi. Viaţa Voastră este nemăsurat de prețioasă 
şi regina vă roagă să nu vă expuneţi aşa de mult, după cum vă în- 
deamnă curajul şi să nu vă obosiţi atât încât să vă zdruncinaţi sănătatea». 

„Această iubire de mamă a arătat-o ori de câte ori îşi exprima mul- 
„vumirea, sau încuraja pe vre-un supus al coroanei. 

Când generalul Gordon, unul din cei mai mari exploratori şi coman- 
danţi englezi, se închise în cetatea Kartum, din Africa, unde muri 
din cauza imprudenţei sale și a neglijenţei şefilor, regina simţi aceaşi 
suferinţă împreună cu poporul şi aceiași supărare contra guvernului. 

Into scrisoare duioasă, adresată surorii eroului, nu ascundea de loc 
supărarea sa contra celor vinovaţi. 

«Şi când te gândeşti că scampul, nobilul şi eroicul vostru frate care 
servea cu atâta credinţă ţara și pe regina sa, n'a fost scăpat! Făgă- 
duelile de ajutor n'au fost ţinute, deşi le reaminteam atât de des acelora, 
cari i-au cerut să plece.» 

Nimic din ceea ce se petrecea în imperiul ei nu-i era necunoscut. 
Intreţinea cu guvernatorii coloniilor şi cu ambasadorii o corespondență 
voluminoasă, 

Lucrările cele multe pentru conducerea ţării nu-i dădeau răgaz pen- 
tru petreceri. Ea lăsa petrecerile pe seama fiilor și fiicelor sale. Cerân- 
dui-se însă mereu de familie să apară şi la petreceri, odată ea dădu o 
scurtă notă în marele ziar Limes, care suna astfel: «Sunt alte datorii 
maj înalte ca acele de reprezentaţie, datorii pe care regina trebue acum 
să la îndeplinească singură şi fără ajutor, datorii care apasă asupra-i 
fără întrerupere și o zdrobese de oboseală.» 

Pe lângă toate calităţile de regină era dotată şi cu calităţile cele mai 
mari ale inimei: mila și generozitatea. 

Astfel în urma revoltelor din Indii, deşi trebui să dea o proclamaţie 
energică către poporul ce se revoltase, ea totuși se gândi, că tonul ma- 
nifestului trebuie să fie împăcinitor, milos şi liberal. 

Intro zi pe când i-se prezintă ca să iscălească osândirea la moarte 
a unui dezertor, ochii i-se umplură de lacrimi și întrebă pe miniştru: 

— Nu are nici o scuză în favoarea sa? 

— Nici una Majestate, a dezertat de trei ori, 


Na 

— Gândeşte-te încă. 

— Ei bine Majestate, cu toate că văd că e un soldat foarte rău, martorii 
spun că purtarea sa în general e bună şi că poate e un om cum se cade. 

— O mulţumesc, mulţumest, strigă regina, după ce iscăli graţierea 
tremurând de emoție! p 

Se povesteşte că două femei, soții de mineri, neavând bani penti'u ca să 
meargă în Noua-Scoţie după bărbații lor, au scris reginei cerându-i ajutor. 

Regina în urma informațiilor luate le trimise numai decât bañii pen- 
tru drum. 

Se spun nenumărate cazuri de acestea, când regina nu perdea ocasta 
de a-și ajuta supușii. De câte ori n'a fost găsită la căpătâiul bolnavilor 
şi câți nu i-au rămas recunoscători pe veci pentru astfel de fapte, cari 
mişcă inima. 

Această regină, care niciodată n'a ţinut discursuri lungi, care na 
căutat popularitatea zgomotoasă, a sfârșit prin a-şi fi câştigat dragostea 
tuturor Englezilor și rămănând pentru lumea întreagă un model de 
soţie, mamă şi regină fără pereche. 

(Othon Guerlac), ELENA C. Morsk. 


CÂNELE RECUNOSCATOR 


- Cele mai multe animale trăesc în libertate, pe câmp şi în pădure, în 
apă şi în găuri în pământ, în tot felul, dar întotdeauna depaite de ca- 
sele oamenilor. > 

Numai puține animale sunt prieteni şi tovarăşi ai omului. Printre 
aceste e şi cânele. Dar cânele n'a fost totdeauna un însoțitor şi un 
supus al omului. Cu aceasta s'a deprins, încet încet, în curgerea vremii. 

Acum multe mii de ani trăiă şi cânele, cum trăește vulpea şi lu- 
pul, ca feară sălbatecă. Oamenii au făcut din el un animal domestic, 
care păzeşte curtea şi latră noaptea, când vin hoţii şi vor să fure. 

Dar cine a fost acela care a deprins pe câne să trăească împreună 
cu omul? Cine a îmblânzit cei dintâi câni? 

A! dacă sar şti asta! Au trecut multe mii de ani de când sa uitat 
numele acelui om deştept, care a deprins întâia oară un câne să stea 
pe lângă casă şi a făcut din el un tovarăş credincios pentru stăpânul 
său. Dar noi ne putem închipui cum a făcut acel om cuminte pentru 
a scoate pe câne din sălbătăcie şi pentru a-l învăţă să se poarte blând 
cu oamenii cunoscuţi. Faţă de oamenii străini şi astăzi cânele se arată 
încă foarte necivilizat şi sălbatec și latră ca şi când ar fi gata să 
muşte. Asta o știe oricine a fost lătrat de câni străini. 

Acum multe mii de ani trăiau la marginea unui codru două familii. 
Colibele lor erau atât de departe una de alta încât nu se vedea de 
la una până la cealaltă, Omul care locuiă într'una din colibe cu nevastă 
şi cu copiii săi era rău și grosolan. Nu ucidea animale numai pentru a le 
mânca şi a-şi astâmpăra cu ele foamea, ci ucidea şi numai aşa, de gustul 
de a ucide. Ori unde întâlnea un animal, pe câmp sau în pădure, îl 
ucidea chiar dacă era un animal drăguţ şi care nu făcea nici un rău. Şi 
când. găsea pui mici, cari. de abia ştiau să umble, îi ucidea şi pe aceia. 

Totdeauna îi plăcea omului celui rău să verse sânge. 

Cu. totul altfel era omul, care locuiă cu soţia şi copiii săi în cea- 
laltă colibă. El ucidea un animal numai când îi era foame și nu avea 
nimic alt ceva de mâncat. 

Dar când era sătul nu făcea nici unui animal nici un răă. 

Ba de multe ori luă pui mici, cari nu ştiau încă să umble şi-i ducea 
acasă, le dădeă de mâncare, ca să nu moară de foame şi-era bun şi 
blând. cu ei. lar când se făceau mai mari, mai totdeauna fugeau iar 
în sălbătăcie, căci acolo le plăcea mai mult de cât pe lângă oameni. 

Acum se întâmplă odată că omul cel rău și grosolan se duse la 
vânat în pădure şi găsi o vizunie cu căţei mici. 

Numai de cât voi să-i omoare, cu toate că nu-i eră foame şi cu toate 
că prinsese destul vânat. 

Dar iată că veni omul celălalt şi-l împedică de a omori căţeii cei 
mici. Atunci omul cel rău îl batjocori, dar fiindcă nu era atât de pu- 
ternic şi de sprinten ca omul cel bun, trebui să-şi caute de drum. 
Omul cel bun luă căţei cu el acasă, şi-i crescu mari. Dar căţeii nu fă- 
cură ca celelalte animale, nu fugiră iar în pădure, ci prinseră dra- 
goste de stăpânul lor; se jucau cu copiii săi, se duceau cu el la vâ- 
nat, veneau la el când fluera şi învăţară să-i. asculte la orice vorbă. 

Numai când se apropia- vre-un om străin cânii lătrau şi săreau în- 
coace şi încolo şi ar fi muşcat pe omul cel străin, dacă stăpânul lor 
nu i-ar fi strigat înapoi şi nu i-ar fi legat. 

Acum, omul cel rău, din coliba dela marginea pădurei nu fusese de 
un an pe la omul cel bun şi prietenos şi nu ştiă, că în coliba omului 
celui bun crescuseră cânii credincioşi. 

Într’o zi hotărî să omoare pe omul cel bun, pe nevasta şi pe copiii 
lui. Vroia să rămâe singur cn familia lui în ţinutul acela, iar pe cei- 
lalţi oameni şi animale, să-i stârpească. Dar la lumina zilei nu îndrăznea 
să se apropie de omul cel puternic. De aceea aşteptă până se făcu 
noapte şi. luna polei. vârfurile copacilor cu slaba ei lumină argintie. 

Atunci omul cel rău plecă la drum. Avea la el o secure de peatră, 
grea şi ascuţită și cu dânsa voia-să crape capul omului celui bun. 

Se strecură fără sgomot prin tufișuri pe la marginea pădurei. 

ln coliba omului celui bun dormeau toți, tata, mama și copiii. Ni- 
meni nu auzi cum se apropia omul cel rău. Oamenii cei buni dormeiu 
şi visau cât de mult se iubeau unii pe alţii. 

Şi aproape şi-ar fi ajuns omul cel rău ţinta lui de a-i ucide pe toţi, 
| încât nu sar mai fi trezit niciodată, dacă n'ar fi simţit cânii că se 
E apropie cineva. Fi începură să latre deodată cu turbare. Atunci omul 

cel bun şi femeia lui se treziră şi se uitară să vadă ce este. Şi când 
deschiseră uşa, animalele- cele credincioase se repeziră furioase afară şi 
alergară la omul cel rău, care se apropiase pe furiş şi-l muşcară cu 
toate că el dădea cu securea. - 
% Acum băgă de seamă omul cel bun, că omul cel rău voise să-l 
prindă în somn şi să-l omoare. Îşi luă sulița şi se duse la omul cel 
rău şi-l ucise fiindcă era aşa de rău și crud. 
lar pe cânii cei credincioşi îi mângâe şi de atunci îi iubi: și mai 
mult. Ei îl scăpaseră de la moarte şi el băgă de seamă că făcuse bine 
de-i crescuse şi nu-i omorâse cum făcuse omul cel rău în totdeauna. 
Astfel ajunse cânele tovarășul şi paznicul omului. ; 
Acum nu trecu mult şi se `ntâmplă o inundație mare în tot ți- i 
nutul Un fluviu îşi schimbase. albia şi acum se revărsa într'o altă ZA 
albie. Unde fusese mai înainte pământ uscat, acum era numai apă. Şi | 
aproape să 'nece, apa, în timpul nopţei, pe omul cel bun, pe femeia 3 
şi pe copiii lui. Apoi pătrunse în colibă, dar oamenii adormiţi nu prin- a 
seră de veste, căci ei nu dormeau la pământ ci pe un pat de lemne. 4 
Dar cânii prinseră de veste, începură să latre şi să sară, şi treziră 1 
pe oameni. Atunci fugiră cu toții încotro nu pătrunsese apa şi a doua i 
zi se duseră într'un loc unde se mai aşezaseră și alţi oameni. Acolo $ 
k 

se așezară şi ei și învăţară pe oamenii de acolo să ţie şi ei câni, cum 
să-i prindă şi cum să-i crească mari. 

Şi de atunci încoace se găsesc în toate curţile la ţară şi în toate 
hanurile şi în toate casele singuratece din pădure câni ca paznici şi 
apărători ai omului. Când vin oameni străini, ei latră: că oamenii cei 
străini sunt buni sau răi, pentru câni e tot una. Cu lătratul, ei vor să 

j dea de veste -stăpânului lor că au venit oameni străini. Şi când oa- 
menii se duceau la vânat spre a ucide urşi sau epuri, zimbri sau 
cerbi, cânele îmblânzit îi ajuta să prindă animalele sălbatice. 

Şi astfel ajunse cânele cel dintâi animal domestic folositor. 


(Dr. G. Biedenkapp). N. N. Borez. 

AMBROSIU PARÉ 


Sunt o samă de oameni cărora le place să învețo. Şi de mici, de 
când au prins gustul literii şi până la adânci bătrâne ei nu se satură 
sorbind mereu cunoştinţe peste cunoştinţe, îngrămădindu-le în strâmta 
încăpere a creerilor lor. Dar această lăcomie pentru a şti, a cunoaşte 
tot mai multe, această neobosită stăruință în zmulgerea celor mai fru- 
moase taine din mânile zgârcitei naturi, nare decât o singură îndrep- 
tățice : binele neamului şi al omenirii. Dacă acesta este scopul, atunci 
omul trebue să meargă neobosit şi mai departe, căci dacă nu lumea, 
negreşit Dumnezeu îi va răsplăti. Dacă înveţi ca să şti numai tu, fără 
ca să'pui ştiinţa şi inteligenţa ta în serviciul semenilor tăi, atunci opreş- 
te-te. Eşti sluga cea nevrednică ; ai îngropat talantul în pământ, iar pen- 
tru aceasta pedeapsa nu-ţi va lipsi. 

Ambrosiu Pare a fost omul, despre care putem zice că a iubit pe 
aproapele său aşa cum Mântuitorul cere. Să ascultăm povestea vieții 
sale, şi să ne pătrundem de ea. 

Intr'un cătun, aproape de oraşul Laval, din departamentul Mayenne 
din Franţa, se născu la 1517, din părinţi săraci, un copil, care era să 
fie într'o zi onoarea părinţilor şi cinstea ţării sale, anume Ambrosiu. 
Tatăl său, zice-se, a fost bărbier, iar Ambrosiu, mai târziu l-a înlocuit. 
De mic îi plăcea cartea ; tatăl său, el singur, l-a învăţat să citească, şi 
micul Ambrosiu citia şi recitia într'una două cărţi ce se rătăcise în 
casa lor. 

Intro zi, ca în multe altele, câţi-va băeţi de vârsta lui se jucau prin 
prejurul lui. Unul dintre ei, alergând şi poticnindu-se, cade : fruntea e mai 
toată jupuită, plină de sânge, şi-şi pierde conştiinţa. Ceilalţi copii au 
tulit-o ; tânărul Paré, care pân? acum se uita la soţii săi, fără însă a 
lua parte, s'apropie de cel rănit, îi spălă rana, şi după ce-l bandajă cât 
putu mai vine, îl puse pe umere şi-l duse la părinţii lui. Aceasta era 
un semn, căci tatăl său băgă de seamă frumoasele înclinaţiuni ale fiu- 
lui său, şi-l trimise la un preot să înveţe pentru deocamdată atineşte. 
Ar fi învăţat el, şi încă cum! dar părintele îl punea mai mult să-i sape 
grădina, să samene şi să plivească. Cu toate acestea, Pare, împins de un 
bold lăuntric căruia nu i se putea opune, îşi strânse câte-va cunoştinţi. 
Un chirurg anume Vialot, dădu peste el; îl văzu, îl observă şi-l luă cu 
sine ca pe un ucenic. Zelul şi sârguinţa lui pentru studiu creşteau din 
zi în zi. Nu se deslipia de dascălul său, îi plăcea să meargă cu el pe 
la bolnavi, să le lege rănile şi să facă lăsări de sânge. Având prilej să 
mergă la Paris, plecă şi rămase acolo, căci se simţea chemat de Dum- 

E 

nezeu pentru o profesiune a cărei cinste o va ridica la culme. Intră în 
spitalul cel mare de aici, şi'n timp de trei ani cât stătu acolo, lucra cu 
toată ardoarea încât atrase atenţia tuturor. «Aice, ne spune el, avui pu- 
tința de a învăţa atât o mulţime de lucruri de chirurgie in faţa unui 
nesfârşit număr de boale, cât şi ştiinţa anatomiei, adică a cerpului ome- 
nesc.»:Un mare profesor dela colegiul regal, văzându-l cât de mult 
plăcea lui Paré cercetările științifice, vru să-i fie de folos. Pe atunci ar- 
matele franceze erau în Italia, la războiu. Paré își arătă dorinţa de a 
merge şi el în mijlocul soldaţilor, ca să le poată fi de vre-un folos. In- 
tr'adevăr, s'a dus la (1536), şi-a fost scăparea atâtor şi atâtor soldaţi 
răniţi, care, mulţumită îngrijirilor sale, putură să se mai bucure de viaţă. 
Tânăr, d'abia de 20 de ani, el era fala tuturor. Era de-ajuns ca cl să 
apară în mijlăcul vre-unui oraş asediat, ca să se aprinză curajul şi nă- 
dejdea biruinţei în sufletele a mii şi mii de ostaşi. lar el, ori unde ar 
fi fost. studiă şi mângâia. Se 'ntoarse 'n Franţa. Ea, recunoscătoare, îi 
făcu profesor la Colegiul chirurgical. Dar el nu încetă să meargă prin 
toată ţara, prin oraşele asediate, pe câmpul de bătaie, aici, îşi îmbogăţia 
el mintea, aici învăţa să iubească sărmana omenire, şi aici avea prilejul 
să scape viaţa atâtor căzuţi, fie soldaţi, fie generali. Un luptător căpă- 
tase o lovitură de lance; tăişul străbătuse printre ochi şi nas şi răzbise 
până pe la urechi. Pentru mai marea mirare a tuturor, Paré, zmulge 
fierul cu nişte cleşte ce-i căzuseră din grabă 'm mâni, pansă şi vindecă 
rana. Acest luptător era ducele Francisc de Lorena. 

La 1552, Henric al II, regele Franţei numi pe Paré primul său chi- 
rurg. De acum începe şi mai marea glorie a lui Paré. A fost un fiu 
de ţăran şi acum era omul de casă a unui rege. lată prin urmare că 
şi 'n lumea aceasta meritele oamenilor se răsplătesc. După puţin timp, 
împăratul Carol-Quintul, în fruntea unei armate numeroase, atacă oraşul 
Metz, apărat de o garnizoană slabă. Câţi-va prinți, o parte din nobleţa 
Franţei se găsiau în rândul asediaţilor; rănile erau de moarte; tristețea 
se răspândi şi soldaţii îşi pierdură curajul. Regele trimise pe Paré. Pie 
dicile şi pericolul de a-şi pierde viaţa nu-l împiedicară de a nu se duce 
şi de a nu-şi face datoria. «A doua zi a venirei mele, scrie el, mă du- 
sei sub ziduri; toţi prinții şi generalii mă primiră cu mare bucurie, mă 
îmbrăţişară, mă purtară pe braţe, strigând că lor nu li maiera frică de 
moarte, şi ar porni chiar răniţi de ar fi.» 

Intr'o luptă cu Spaniolii, Paré fu prins. Câte barbarii, câte supărări 
n'a suferit din partea lor! Privea cum înaintea lui, Spaniolii măcelăriau 
pe compatrioţii săi, fără milă, ca nişte fiare, şi el, sărmanul, nu putea 
face nimic! Nu mai putea răbda. Se prefăcu într'un soldat, dar fu re- 
cunoscut îndată, căci un soldat poate să-şi dea viaţa, dar nu să dea, 

cum făcu Pare, cu mulţi dinscei ce erau gata să se ducă. Liau silit să 
treacă în serviciul împăratului, duşmanul patriei sale. «Le-am spus ne- 
ted, că nu vreau !» zice el, când văzu că stăruinţele şi amenințările cur- 
geau asupra lui. Un ofiţer german, rănit la picior, şi rănit rău, scoate 
pentru un moment pe Pare din fiare, şi-i spune: ori îl vindecă şi-l scapă, 
ori dacă nu, atunci va porunci să-l spânzure. Paré il vindecă şi-şi scăpă 
viaţa. Cât patriotism, cât eroizm, câtă iubire de oameni în faptele lui 
Paré! Când se întoarse la Paris, lumea nu mai ştia cum să-l primească 
mai bine şigsă-i mulţumească. Mai trecură câţi-va ani în care timp nu 
s'a găsit boală unde el să nu fi pus mâna, şi să nu fi tămăduit. Lup- 
tele nu mai încetau. Pretutindeni unde era durere, Pare nu se mai 
gândea şi nu alegea: vindeca pe toţi in numele lui Dumnezeu. Numele 
lui răsuna pretutindeni, vestea doctorului mântuitor a atâtor oameni 
trecu graniţile ţării sale, străinii îl rugau să meargă şi la ei să le dea 
vindecare. Insufleţit de dragostea creştină, merse şi scăpă viaţa mai mul- 
tor prinți şi căpetenii de oşti, duşmani ai ţării sale. Avea idei foarte 
înalte despre arta de a vindeca. Chiar el ni spune: operaţiunea medi- 
cală, numită chirurgie sau îindeletnicirea cu vindecarea oamenilor îmi 
pare atât de frumoasă, încât zeii, dacă ar fi fost cândva, trebue să o 
fi învăţat şi practicat ei înşişi.» A ajunge până acolo, încât să poţi găsi 
plăcere în împlinirea datoriilor tale către semenii tăi, a da cele mai mari 
îngrijiri nenorociţilor, a pune cea-mai mare stăruinţă pentru răniţi, pen- 
tru cei părăsiţi, nevrând nimeni să ştie de ei, degeraţi şi porniţi pe calea 
morţii, a-i aduna, a-i încălzi la sån, a-i vindeca şi a mărturisi că nu tu, 
ci Dumnezeu i-a vindecat, aceasta însemnează a te fi suit pe o treaptă 
destul de înaltă a perfecţiei omeneşti». 

Inaintea lui Paré, medicii, pe atunci puternici, cufundaţi în greseli, în 
deprinderi, nefolositoare, urmând calea făgaşului, speriaseră lumea cu 
așa zisele lor îngrijiri medicale. Bolnavii alegeau mai degrabă moartea, 
decât să cadă în mânile căsăpeşti a cetei celei de oameni, ce se numeau 
medici şi cari nu ştiau altceva decât a tăia fără milă, fără cruţare, şi 
unde trebuia şi unde nu trebuia, şi aceasta în numele ştiinţei. Oamenii 
trebuie să fie recunoscători lui Paré. El a schimbat metodele barbare, 
le-a simplificat cu totul, şi a dovedit tuturor că felul său de a lucra era 
cel mai potrivit şi cel mai binefăcător, sau cum se zice el a reformat 
ştiinţa chirurgiei. El nu s'a mulţumit să-şi exercieze arta cu o deosebită 
gingăşie, şi cu reuşită neîndoelnică, ci trecu şi la urmaşi roadele ne- 
număratelor sale experienţe. Paré nu se mărgini numai la chirurgie; 
istoria naturală îi era pe deplin cunoscută. Cunoştea o samă de hmbi 
străine, dar mai ales îi plăcea limba italiană, în care vorbia cu Caterina 
de Medici. Ca orice om mare, nu se putea să n'aibă duşmani. Ce n'au 

făcut ca să doboare pe acest om, care nu prin şarlatanii, nu prin fapte 
urâte şi cine ştie ce vătămări, ajunse a fi omul de casă al regilor Hen- 
ric al II-lea, Francisc al II-lea, Carol al IX-lea şi Henric al III-lea, ci 
numai prin stăruința lui neînvinsă în calea dreptăţii şi a binefacerei. Il 
părâră învinovăţindu-l că ar fi gândit să otrăviască pe rege. Când auzi 
Regina, se supără: «Nu, nu, zise ea, Ambrosiu este cel mai bun, este 
iubitul şi bunul nostru prieten; el nu s'a gândit sunt sigură, la această 
faptă îngrozitoare!» 

Caracterul lui Ambrosiu Paré, era a unui adevărat filozof creştin. In 
faptele sale, ca şi "ni scrierile sale găseşti pretutindeni ştiinţa în folosul 
celui ce sufere, găseşti cea mai mişcătoare dragoste pentru întreaga 
omenire, vezi geniul care împrăștie lumina, care plămădeşte, şi care tri- 
umfează cu modestie. «Eu l-am pansat şi Dumnezeu l'a vindecat», erau 
vorbele cu care îşi pecetluia fapta cea bună ce o săvârşise. 

Intr'o zi de Joi, 20 Decembrie 1590, muri acest mare Apostol al ști- 
inţei sale,- plâns de toată lumea. Numele lui deveni legendar. In răstimp 
de trei veacuri, nimeni nu-l întrecuse în ştiinţă, bunătate şi iubire de 
oameni. La 1840, în orăşelul Laval se ridică o statuie colosală, care 
infăţişa bustul lui întreg, ca să fie pildă, că ţara nici odată nu uită pe 
fii săi, cari în viaţa aceasta s'au străduit, s'au nevoit cum numai puţini 
ştiu, şi cari şi-au inchinat ştiinţa lor mântuirii neamului şi omenirii întregi. 


După E. du Chatenet G. MALIN. 


ANECDOTE 


Ludovic al XIV-lea 


Despre Ludovic al XIV-lea, regele Franţei, fie-care din curtea sa ştia 
că îi place linguşirea. Dar așa de elegant şi fin, ca nepotul său de 8 
ani, prinţul Henric, nimeni nu ştia linguşi. Odată regele, întorcându-se 
acasă dintro expediţiune, la, întrebat pe prinţ, că în timpul absenței 
sale, ce a învăţat ?— Într'adevăr nimica! — zise el. — Cum auziam de 
vre-o învingere a Majestății Voastre, căpătam zi liberă! Astfel când 
aşi fi avut timp să învăţ?! 

Linnė, marele botanist suedian, a fost profesor universitar de chimie. 
Odată a venit la dinsul un student tânăr şi sa prezentat la examen. 
Linné la primit cu plăcere şi i-a zis: «Acum chiar am timp şi putem 
isprăvi îndată». "Tânărul cu o faţă disperată, se aşează pe scaun şi Linné 
îl întreabă : care e cauza ce produce lumina polară ? 

Această întrebare a adus pe tânăr în încurcătură, care desperat işi 
freaca mânile, acum se uita la pământ, acum în sus, ca şi cum de 
acolo ar aștepta ajutor, dar înzadar! În fine spăriat bolborosește: Am 
ştiuto D-le profesor, dar am uitat-o! La aceasta Linné, cu o mânie 
prefăcută se scoală de pe scaun și strigă către tânărul speriat : 

Ce fel de perdere a ştiinţei! D-ta ai fost singurul om, care ai știut 
şi ai uitat, care este cauza luminei polare !... 


VALERIU CRIȘANU. 


CUM POTI FIERBE APA FĂRA FOC ŞI FĂRA IBRIC 


, 'Tăiaţi o circomterinţă de 15 centimetri diametim de hârtie mare. 

Luaţi un capăt al unui 
fir de sârmă și faceţi un 
inel de 7 cetimetri dia- 
metru; curbaţi-l apoi în 
formă de toartă (mânușă) 
de oală obişnuită, cum se 
vede în figură, lucru ce 
vor servi a ţine inelul 
orizontal, apoi restul sâr- 
mei răsucindu-l în formă 
de inele al căror diametru 
va fi tocmai acela al lu- 
mânărei în jurul căruia 
îl veţi pune. 

După ce aţi făcut aceasta, luaţi hârtia şi bombaţi-o puţin în palmă 
pentru a-i da forma concavă şi puneţi-o pe inel, având grijă ca să ră- 
mâe cel puţin o lărgime de 2 centimetri de hârtie deasupra inelului. 

Acest lucru vă permite de a vărsa în fărfurioara de hârtie destulă apă 
pentru ca nivelul său să se sue puţin deasupra cercului, condiţiune 

trebuincioasă pentru ca experienţa să reuşească. In sfârşit, aprindeţi 
lumânarea şi regulaţi înălţimea inelului în aşa fel ca vârful flăcărei să 
vie în centrul hârtiei, atingând-o ușor. 

Țineţi sârma în poziţia voită înfigând în lumânare, dedesubtul şuru- 
bului, un ac, care-i va servi de razim. ` 

După câtva timp, veţi vedea apa fierbând în cratița voastră şi hârtia 
va rămâne neatinsă, cù toată apropierea de flacără, pentru că toată 
căldura produsă de flacără a fost absorbită de apă, pentru a trece din 
starea licidă in starea de vapori. 

IPLORIAN I). STĂNCULESCU. 


PROBLEME DE DESLEGAT 


|. Problemă. — Trei unchi voind să înzestreze o nepoată a lor dau 
împreună o sumă de 144 napoleoni de aur. Cel d'intâi dă cât poate, 
al doilea întrcit ca cel d'intâi, iar al treilea dă cât ceialalţi doi. Cât a 
dat fiecare? 
DUMITRU l. Pascu 
Elev la şcoala de Arte şi meserii. — Galați. 


II, Problemă. — Un lanţ de aur. format din mai multe inele, costă 
196 lei. Fiecare inel costă atâţi lei câte inele sunt. Care este numărul 
inelelor ? 

N. DUMITRESCU. 


` 
lll. Problemă. — Un fiu întrebă pe tatăl său: «de câţi ani eşti ?» Tatăl 
răspunse astfel: «După cinci ani vârstele noastre vor fi: a mea de cinci 
ori mai mare ca a ta.» Ştiind că amândoi aveau 56 de ani, se întreabă 
-+ ce vârstă avea fiecare ? 
IOAN I. MARDALE.—Drănic. 


STENOGRAFIE (adică arta de a scrie repede) 


Un elev a inventat un mod de a scrie repede scurtând vorbele. Eu 
i-am sfeterisit câteva exemple din caietul său şi vi le trimit spre publi- 
care. lată-le: 

Cine le va putea citi să trimită redacției «Amicului Tinerimei», — re- 
sultatele. i 
T. MAIOR, gimnasist. 


DEZLEGARI 


ra dela pag. 167 este: 
. Versuri. 2. Nicolae, 3. Masline. 4. Colonia. 5. Cormană. 6. Fân. 
i di 8. Vidra. 9. Maroc. 10. Grâne. 
Literile din patratele cu X, de sus în jos dau cuvântul: Solomâziră. 
Au dezlegat din Bucuresti : Irina şi Margareta Cichi. 
` Problema chibriturilor dela pag. 168 este astfel: 


Au dezlegat din Bucuresti : Irina şi Margareta Cichi, Iosif N. Botezan, 
C. Manolescu, C. M. Popescn, D. Tomescu, lon Zissu. Gargalâc: lonel 
|. Georgescu. Sâncraiul Muresului (Tnia) : T. Maior. Târgoviste: Gri- 
gore V. Basarabescu. Turnu-Severin : Ovid Petrescu. 


REDACTIEI 


Filip Popescu. — Loco. S'au primil toate. Cu timpul se vor publica 
din „cele alese. Mih. A. Popescu. — Osica şi altora. La rând, că iar s'au 
îngrămădit prea multe. 


6 ————————————————————————— 


La Redacţia «AMICUL TINERIMEI» se găsesc de vânzare exem- 
plare complecte şi legate, anii II, III şi IV, fiecare cu preţul de Lei 4. 


Direcţiunea «AMICULUI TINERIMEI» roagă pe toţi iubitorii de 
buna, îndreptare a tineretului nostru, cari doresc a colabora, să ne 
trimită articole potrivite pentru tinerime, scrise într'o limbă ade- 
vărat populară şi pe înţelesul tuturor. 


Tot ce priveşte abonamentele, expediţia, ele se vor adresa Insti- 
tutului de arte grafice «MINERVA», Bucureşti, Bulevardul Acade- 
miei No. 3. Ce priveşte redacţia, articole, deslegări, etc. se va adresa 
D-lui I. MOISIL, Bucureşti, Strada Pietăţii No. 6. 


Tinerilor! Răspândiţi revista, voastră cât puteţi mai mult! 
Păstraţi numerile spre a le lega la sfârşitul anului! 


Toate deslegările să se adreseze D-lui I. MOISIL, STRADA 


“PIETĂŢII No. 6. i 
Deslegările să se trimită în totdeauna pentru N-rul ce iasă la 


15 a lunei până la cel mult la 10 a lunei şi pentru numărul ce 
iasă la 1 a lunei până cel mult la 25 a lunei trecute. Cele sosite 


în urmă nu se vor mai publica. 


. Manuscrisele se scriu pe o pagină, lăsând loc gol la dreapta, de 
vreo două degete. 


Manuscrisele se trimit prin poştă nu ca scrisori ci sub bantă 
-scriindu-se pe lângă adresă cuvântul: «MANUSCRIS». Ele coastă 
în lăuntrul ţării 5 bani fiecare 50 grame, iar din străinătate 10 
bani 50 grame. Dacă, pentru mai multă încredere, vreai să reco- 
mandezi manuscrisul, pentru «recomandare» se plăteşte deosebit 


'25 bani. 


La orice comandă trebue să se trimeată banii ÎNAINTE, altmin- 
“trelea nu se trimit exemplarele cerute. ; 


Nu uitaţi a vă procura 
CALENDARUL 


MINERVEI 


PE 1909 


Cel mai frumos şi cel mai răspândit Calendar 
românesc. Splendide ilustraţii după pânzele celor 
mai, mari pictori români, precum şi vederi după 
cele mai pitoreşti poziţii, ale României, pe lângă 
un material literar inedit datorit celor mai distinși 
seriitori : 

A. Vlahuţă, G. Coşbuc, I. L. Caragiale. I. Slavici, M. Sadoveanu 
Octavian Goga, I. Adam, St. O. Iosif, I. Bârseanul, C. Sandu 
Aldea, Al. Tzigara-Samurcaş, I. Basarabescu, F. Scurtu, N. 
N. Beldiceanu, G. Silvan, C. Hodoş, Zaharie Bârsan, Natalia, 
Iosif, Caton Theodorian, Al. G. Doinaru. 


6 Suplimente artistice în culori şi de o valoare excepţională 
PREȚUL: LEI 1.25 
Ediţie de Lux: Lei 2,— 


De vânzare la toate librăriile. 


I. 7790. 


Anul al VI-lea 


No. 10 15 Fevruarie 1909 


|INERIDEA 
Ş colaRh: 


Numărul 20 bani. 


ian Ta tai a 


BIBLIOTECA 
„MINE VEI“ 


A 30 BANI VOLUMUL 


. M. Sadoveanu. — Duduia Mar-:' 13. N. N. Beldiceanu.—('ea dintăiu 


gareta. 


. L. Andreiew. — Guvernatorul. + 


Nuvele. 
. Prosper Mérimé- — Carmen. 


> » 


5. M. Eminescu. — Proza literară. 
j. T. Robeanu. — Poezii postume. 
j. Alphonse Daudet. — Scrisori din 


moara mea. 


, Teodor Vârnav — Istoria vieţii 


9 


11 


mele. 
„Ioan Slavici. — Spiru Călin. 
. I. Rossignon. — In Livadă. 
—12 I. N. Potapenko.-—In slujba 
adevărată. 


iubire. 


„Karl Emil Franzos. — Vrăji- * 


toarca. 
C. Negruzzi. 


- Traduceri în 
proză. i 


> N. V. Gogol. — Taras Bulba. 


Vol. T. 


„N. V. Gogol. — Taras Bulba. 


Vol. II 


8. Al. G. Doinaru. — Călugărul 


Gherasim. 


„LI. Slavici. — Din valurile vieţii. 
. Camille Flammarion. — Visuri 


înstelate. 


ULTIMUL VOLUM 


No. 21. 


WAN TURGHENIEV 


POVESTIRI VÂNATOREȘTI 


De vânzare la toate Librăriile din țară. 

Afară de România. . . Coroane 5 


MICHIDUŢA 


Au fost odată doi băeţei, cari mergeau în toate zilele împreună 
la şcoală. Nu erau fraţi, dar şedeau în aceiaş casă şi erau 
amândoi în clasa întâia, căci unul era tot atât de mare ca şi 
cel-l-alt. Se numeau Nică şi Tică. Dar din nefericire nu erau 
amândoi la fel de silitori; pe când Nică la şcoală era în tot- 
deauna cu atenţia încordată şi acasă îşi făcea temele cu sâr- 
guință, Tică făcea fel de fel de comedii în timpul lecţiunei, 
nu era. nici odată atent, ba mai -distra şi pe ceilalți copii cu 
nebuniile lui. Temele şi-le făcea atât de în grabă şi fără de 
îngrijire încât zilnic era dojenit de dascălii săi. 

Intre aceştia era şi un dascăl bătrân pe care-l iubeau toţi 
copii, pentrucă era foarte bun ; acela, ori de câte ori vorbea 
cu Tică, dădea din cap şi zicea: «băiete, băiete, odată şi odată 
tot o să ajungi tu pe mâna lui Michiduţă !» Dealtminteri, vorbe 

de felul acesta zicea el des, cea mai mare laudă pe care le-o 
aducea şcolarilor, când era mulțumit de ei, era ! «bine, foarte 
bine, Michiduţă are să se bucure». 

Acum, dacă-l întrebau copiii cine e acel Michiduţă, el râdea 
şi tăcea, totuşi une ori zicea: «s'ar putea întâmpla să-l vedeţi 
voi odată». Copiii, în cele din urmă, se obicinuiseră atât de 
mult cu vorbele acestea ale bătrânului dascăl în cât vorbiau 
chiar ei între ei de Michiduţă, fără să ştie ce înseamnă aceasta. 

Veni vacanţia Paştelui. Şcoala se închise, copiii aveau liber 
cincisprezece zile, veseli săreau şi se jucau. Nică cel silitor 
chiar în prima după amiază ce o avu liberă, se așeză la măsuţa 
lui şi lucră două ceasuri cu atâta sârguinţă, încât făcu o mare- 
parte din temele ce le avea şi încă le făcu foarte bine. Inchise 
apoi cartea, sări în sus şi strigă foarte vesel: «acum o să se 
bucure Michiduţă !» : 

«Mă bucur, mă bucur», — zise deodată o voce subţire şi 
foarte curioasă la spatele lui şi când Nică se întoarse văzu o 
fiinţă atât de ciudată, cum nu mai văzuse nici odată. Era un 
om mic, mic de tot, dar bătrân la chip; când Nică-l privi 
mai cu luare aminte băgă de seamă, că acest chip sbârcit era 
făcut dintr'o bucată mare de gumă. Două pete mici de cer- 
neală îi formau ochii, o picătură de ceară roşie gura, părul 
era făcut din pene de gâscă şi era alb amestecat cù cenușiu 
(şi era cărunt); pe acest cap ciudat purta în loc de pălărie'o 
călimară goală, răsturnată. Trunchiul lui nu era alt ceva decât 
un ghiozdan mic, bine strâns, braţele amândouă erau nişte 
condeie frumos văpsite şi cele zece degete a lui constau din 
peniţe ascuțite; cu ele ţinea un creion, care-i servea drept 
baston şi care avea un capăt elegant de argint. In loc de pi- 
cioare avea două linii cu cari ciocănea foarte mândru când 
umbla. Şi îmbrăcămintea omuleţului era curioasă ; deşi trupul i 
se vedeă, purta totuşi de asupra o hăinuţă descheiată şi nişte 
pantalonaşi largi, alcătuite foarte artistic şi foarte drăguţ din 
coperte colorate de caete, pe spate-i atârna o hartă, care-i 

